qundao/data-zh-poetry huggingface dataset:
二十七日又大雪凡半月
作者：方回
朝代：宋

茂林枯樹總模糊，半月簷聲乍有無。
天鼓北風神轉王，地窮南海瘴全蘇。
戰鼙戍角夜烽火，旅棹征鞍朝道途。
辛苦一生亦奇絕，暮年猶許畫寒爐。
二十三日大雪弥甚
作者：方回
朝代：宋

压船塞户路迷途，絮帽毡衣马缓驱。
一夜遽然三尺许，万家欢谓几年无。
美观顿觉湖山改，生意潜迴草木枯。
麵贱米平来岁事，饥民谁与续朝晡。
二十三日大雪彌甚
作者：方回
朝代：宋

壓船塞戶路迷途，絮帽氈衣馬緩驅。
一夜遽然三尺許，萬家歡謂幾年無。
美觀頓覺湖山改，生意潜迴草木枯。
麵賤米平來歲事，饑民誰與續朝晡。
二十三日天氣絕佳西軍還二十四日東如績溪
作者：方回
朝代：宋

獨坐綠陰下，追思秋日春。
眠蠶方放大，早麥欲嘗新。
豈意賊生賊，忍聞人食人。
何時兵遂解，縱遣上城民。
二十九日岁除
作者：方回
朝代：宋

六十年前幼学儿，端平明日改嘉熙。
黟川亡妹来归日，歙陇先君改葬时。
学问文章成画餠，科名官爵着饶棋。
细思未觉家声坠，能忍穷人不是痴。
二十九日歲除
作者：方回
朝代：宋

六十年前幼學兒，端平明日改嘉熙。
黟川亡妹來歸日，歙隴先君改葬時。
學問文章成畫餠，科名官爵著饒棋。
細思未覺家聲墜，能忍窮人不是癡。
二十五日庚辰連作暴雨即霽
作者：方回
朝代：宋

昨日占天色，心知有異同。
甫能湖水綠，不合曉霞紅。
龍挾滂沱過，蠅驚霹靂空。
斯須即開霽，共快楚臺風。
二十八日殘雪不消懷舊
作者：方回
朝代：宋

老眼今猶見雪明，幾番絕景慰生平。
三高祠畔吳江棹，百戰軍前鄂漢城。
顛沛艱難垂欲死，登臨慷慨謾多情。
駱駝乳紫青貂暖，老矣無由再玉京。
二月三十日
作者：方回
朝代：宋

酒病专欺老，诗材苦欠新。
客窗庐阜雨，故圃洛花香。
岁运江声急，家人夜梦频。
遥知扫松处，笋茗正芳辛。
二月三十日
作者：方回
朝代：宋

酒病專欺老，詩材苦欠新。
客窗廬阜雨，故圃洛花香。
歲運江聲急，家人夜夢頻。
遥知掃松處，笋茗正芳辛。
二月十一日晓发龙山风顺
作者：方回
朝代：宋

繁华销歇市朝空，此地何堪着固穷。
久似坎蛙居井底，忽如野鹤出笼中。
宿酲夜解催花雨，归棹春乘上水风。
及得清明到家否，新芽茶绿牡丹红。
二月十一日曉發龍山風順
作者：方回
朝代：宋

繁華銷歇市朝空，此地何堪著固窮。
久似坎蛙居井底，忽如野鶴出籠中。
宿酲夜解催花雨，歸棹春乘上水風。
及得清明到家否，新芽茶綠牡丹紅。
二月十七日偕宾旸市饮二首·其一
作者：方回
朝代：宋

误着儒冠玷甲科，休官重到旧沙河。
未妨缓步微行好，犹恐傍观窃议多。
我辈相逢唯酒可，桃花如许奈春何。
雪儿人物今难得，一曲离骚醉自歌。
二月十七日偕宾旸市饮二首·其二
作者：方回
朝代：宋

无官岂畏犯金科，饮量真能海纳河。
人老自于春色淡，花开最恨雨声多。
向来伴侣今都尽，乃后光阴復几何。
更挈残樽趋曲巷，小姬摘阮和燕歌。
二月十七日偕賓暘市飲二首·其一
作者：方回
朝代：宋

誤著儒冠玷甲科，休官重到舊沙河。
未妨緩步微行好，猶恐傍觀竊議多。
我輩相逢唯酒可，桃花如許奈春何。
雪兒人物今難得，一曲離騷醉自歌。
二月十七日偕賓暘市飲二首·其二
作者：方回
朝代：宋

無官豈畏犯金科，飲量真能海納河。
人老自於春色淡，花開最恨雨聲多。
向來伴侶今都盡，乃後光陰復幾何。
更挈殘樽趨曲巷，小姬摘阮和燕歌。
二月十五日趙君實南山別墅俟主客俱不至
作者：方回
朝代：宋

籬落梅殘野菜青，田間閒看鶴梳翎。
主人不到客且去，細雨南山暗畫屏。
二月十五晚吳江二親携酒
作者：方回
朝代：宋

今日山城好事新，客來誇說齒生津。
喜晴郊外多遊女，歸暮溪邊盡醉人。
鮮笋紫泥開玉版，嘉魚碧柳貫金鱗。
一壺就請衰翁飲，亦與花朝報答春。
二月十五晚吴江二亲携酒
作者：方回
朝代：宋

今日山城好事新，客来夸说齿生津。
喜晴郊外多游女，归暮溪边尽醉人。
鲜笋紫泥开玉版，嘉鱼碧柳贯金鳞。
一壶就请衰翁饮，亦与花朝报答春。
二月十六日夜独酌思归四首·其一
作者：方回
朝代：宋

閒忆山中一片云，归欤莫待草风熏。
老身岂可为形役，俗语何堪着耳闻。
乍醉乍醒终鬰鬰，孰非孰是几纷纷。
颠寒踣饿男儿事，已办渊明自祭文。
二月十六日夜独酌思归四首·其二
作者：方回
朝代：宋

聊復埋身麵糵昏，倘来倘去肯销魂。
瓦犹幸有三间屋，绢可全无二丈裈。
壮士笑谈跻将相，寒儒衰老误儿孙。
社公雨作春灯暗，独尽花前酒一樽。
二月十六日夜独酌思归四首·其四
作者：方回
朝代：宋

楼前春水欲生蛙，楼上无眠夜忆家。
官道靴鸣知有雨，故溪船去好移花。
耆年极荷神祇借，直性难禁世俗譁。
便可真归不须梦，烂烹新笋煮新茶。
二月十六日夜獨酌思歸四首·其一
作者：方回
朝代：宋

閒憶山中一片雲，歸歟莫待草風薰。
老身豈可爲形役，俗語何堪著耳聞。
乍醉乍醒終鬰鬰，孰非孰是幾紛紛。
顛寒踣餓男兒事，已辦淵明自祭文。
二月十六日夜獨酌思歸四首·其三
作者：方回
朝代：宋

不謝車塵覓餉偎，前行後指亦危哉。
一貧牽絆似繩縛，百怪攻攢如箭來。
自倚此中惟拙直，未知何故每驚猜。
是堯非桀俱塵土，且可深杯更淺杯。
二月十六日夜獨酌思歸四首·其二
作者：方回
朝代：宋

聊復埋身麵糵昏，倘來倘去肯銷魂。
瓦猶幸有三間屋，絹可全無二丈褌。
壯士笑談躋將相，寒儒衰老誤兒孫。
社公雨作春燈暗，獨盡花前酒一樽。
二月十六日夜獨酌思歸四首·其四
作者：方回
朝代：宋

樓前春水欲生蛙，樓上無眠夜憶家。
官道靴鳴知有雨，故溪船去好移花。
耆年極荷神祇借，直性難禁世俗譁。
便可真歸不須夢，爛烹新笋煮新茶。
二月朔大雪已五日三首·其一
作者：方回
朝代：宋

侵尋半月是花朝，大雪漫天五日飄。
臘月如春衆芳吐，繁華時節却蕭條。
二月朔大雪已五日三首·其三
作者：方回
朝代：宋

牛馬毛寒縮如蝟，古今此句絕奇奇。
今春大雪亦將爾，鶑死無聲社燕遲。
二月朔大雪已五日三首·其三
作者：方回
朝代：宋

牛马毛寒缩如猬，古今此句绝奇奇。
今春大雪亦将尔，鶑死无声社燕迟。
二月朔大雪已五日三首·其二
作者：方回
朝代：宋

燕山雪花大如席，豈料江南亦見之。
臘前六出知焉往，却在春風二月時。
二色桃花
作者：方回
朝代：宋

阮郎溪上醉腮融，驀忽深紅又淺紅。
料得金閨描繡樣，一花成換幾針茸。
于氏琵琶行
作者：方回
朝代：宋

君不見木蘭女郎代戍邊，鐵甲卧起二十年。
不知誰作古樂府，至今流傳木蘭篇。
又不見公孫大娘舞劍器，揮霍低昂動天地。
我杜少陵有長歌，每一讀之生壯氣。
漢時昭君顔如花，强令出塞禁風沙。
馬上無以寫愁思，推手爲琵却手琶。
昭君死作青冢土，琵琶却傳來漢家。
一弦一字萬怨恨，始聽歡樂終咨嗟。
燕代佳人有于氏，春日黄鶑韻桃李。
齒犀微露朱砂唇，手荑緩轉青葱指。
聲外調聲非桿撥，意中寫意自宮徵。
曲闌歌罷或潸然，何能動人一至此。
有時不用琵琶歌，辯如儀秦勇賁軻。
武昌東西說赤壁，洙泗南北誇黄河。
一炬一失百萬却，古今勝敗何其多。
拔山蓋世亦淚下，騅兮虞兮奈若何。
老夫嗜好無它癖，爲爾看朱幾成碧。
白髪多情似樂天，衫袖江州司馬濕。
前身不是木蘭舊女郎，今生恐是公孫真大娘。
哦此琵琶敲詩腸，爾或因之姓名香。
于氏琵琶行
作者：方回
朝代：宋

君不见木兰女郎代戍边，铁甲卧起二十年。
不知谁作古乐府，至今流传木兰篇。
又不见公孙大娘舞剑器，挥霍低昂动天地。
我杜少陵有长歌，每一读之生壮气。
汉时昭君颜如花，强令出塞禁风沙。
马上无以写愁思，推手为琵却手琶。
昭君死作青冢土，琵琶却传来汉家。
一弦一字万怨恨，始听欢乐终咨嗟。
燕代佳人有于氏，春日黄鶑韵桃李。
齿犀微露朱砂唇，手荑缓转青葱指。
声外调声非桿拨，意中写意自宫征。
曲阑歌罢或潸然，何能动人一至此。
有时不用琵琶歌，辩如仪秦勇贲轲。
武昌东西说赤壁，洙泗南北夸黄河。
一炬一失百万却，古今胜败何其多。
拔山盖世亦泪下，骓兮虞兮奈若何。
老夫嗜好无它癖，为尔看朱几成碧。
白髪多情似乐天，衫袖江州司马湿。
前身不是木兰旧女郎，今生恐是公孙真大娘。
哦此琵琶敲诗肠，尔或因之姓名香。
五月九日甲子至月望庚午大雨水不已十首·其一
作者：方回
朝代：宋

夜半觀天象，無星定肯晴。
河流兼市沒，船勢與樓平。
未殺漂摇意，仍添颯灑聲。
人膏飫魚鼈，真宰忍忘情。
五月九日甲子至月望庚午大雨水不已十首·其一
作者：方回
朝代：宋

夜半观天象，无星定肯晴。
河流兼市没，船势与楼平。
未杀漂摇意，仍添飒洒声。
人膏饫鱼鼈，真宰忍忘情。
五月九日甲子至月望庚午大雨水不已十首·其一〇
作者：方回
朝代：宋

西湖湖外水，洶湧入城流。
比戶升高閣，通衢塞大舟。
學泅兒輩喜，絕爨老夫憂。
會見蹄涔涸，魚蝦悔浪游。
五月九日甲子至月望庚午大雨水不已十首·其七
作者：方回
朝代：宋

蒸漬衣巾醭，拘攣臂膝頑。
老身何足恤，時事自多艱。
井滿瓢堪汲，船高樹可攀。
蒼生百萬億，性命雨暘間。
五月九日甲子至月望庚午大雨水不已十首·其三
作者：方回
朝代：宋

陆走无非水，楼居併是泥。
褰裳难跋涉，执盖困扶携。
国虑白圭壑，城危智伯堤。
旸乌果安在，转觉漏天低。
五月九日甲子至月望庚午大雨水不已十首·其三
作者：方回
朝代：宋

陸走無非水，樓居併是泥。
褰裳難跋涉，執蓋困扶携。
國慮白圭壑，城危智伯堤。
暘烏果安在，轉覺漏天低。
五月九日甲子至月望庚午大雨水不已十首·其九
作者：方回
朝代：宋

今日雲霄客，何人禹稷思。
樹高堪避溺，稻盡底充饑。
苦口非吾事，衰軀異昔時。
東溟容有限，細讀后山詩。
五月九日甲子至月望庚午大雨水不已十首·其二
作者：方回
朝代：宋

波浪冒原田，羣魚不自全。
返常真足怪，行險絕堪憐。
驟作乘時快，遄成失勢顛。
兒童拾鰻鱔，爭著柳枝穿。
五月九日甲子至月望庚午大雨水不已十首·其二
作者：方回
朝代：宋

波浪冒原田，羣鱼不自全。
返常真足怪，行险绝堪怜。
骤作乘时快，遄成失势颠。
儿童拾鳗鳝，争着柳枝穿。
五月九日甲子至月望庚午大雨水不已十首·其五
作者：方回
朝代：宋

能免堯捐瘠，端由稷播艱。
民生頻不競，世故政相關。
穴蟻移樓杪，田蛙産竈間。
豐凶卜簷溜，半月響潺湲。
五月九日甲子至月望庚午大雨水不已十首·其五
作者：方回
朝代：宋

能免尧捐瘠，端由稷播艰。
民生频不竞，世故政相关。
穴蚁移楼杪，田蛙产竈间。
丰凶卜檐溜，半月响潺湲。
五月九日甲子至月望庚午大雨水不已十首·其八
作者：方回
朝代：宋

平地驚胥怒，滔天類鯀湮。
稍低三板水，不活百城人。
已拚過從絕，徒工徙倚頻。
鵠形無白粲，蜂起有黄巾。
五月九日甲子至月望庚午大雨水不已十首·其六
作者：方回
朝代：宋

眼待稻花看，青苗浸急湍。
萬家應慟哭，五月更恒寒。
政爾千倉足，猶云一飯難。
凶災忽如此，容易便平安。
五月九日甲子至月望庚午大雨水不已十首·其四
作者：方回
朝代：宋

江南梅子雨，騷客古今愁。
豈意連年夏，頻妨庶事秋。
爲魚民自痛，食肉爾何憂。
衰老那禁得，看天獨倚樓。
五月二十一夜雨未止六晝夜水漲寇阻無人入城
作者：方回
朝代：宋

晝夜雨滂沱，平疇變海河。
地如隨水去，天豈厭人多。
討叛猶輸粟，攻堅未掩戈。
積陰凝殺氣，玄造意如何。
五月二十三日懷歸二首·其一
作者：方回
朝代：宋

拔茅猶在盍歸休，何事清河日倚樓。
百歲四分三已過，十朝九醉一無愁。
獨遺蕙帳容逋客，誰向瓜田識故侯。
定是紫陽山下路，西風仙袂揖浮丘。
五月二十三日懷歸二首·其二
作者：方回
朝代：宋

生紅一簇海榴枝，慚愧虛翁兩鬢絲。
久客湖山何足戀，□□父子自相知。
江南江北千鍾酒，身後身前萬首詩。
連□□霖忽開朗，人生亦有晚晴時。
五月二十三日甲子交六月節稍晴三四五復大雨賊寨未下
作者：方回
朝代：宋

每日看天色，今年厭雨聲。
重新六甲換，喜得一朝晴。
疲卒淹窮谷，饑民守壞城。
竹深荷淨處，猶憶舊承平。
五月二十八日塘頭小集呈同遊劉元煇楊復之
作者：方回
朝代：宋

山中五日寒，霖雨久不止。
稍稍雲意開，駸駸日色美。
駕言出東城，道傍玩流水。
胸次積滯悶，一見似可洗。
問訊元方兄，太息雍端子。
養性在知命，制事當達理。
病乃老人常，貧非志士恥。
時運縱衰謝，見趣肯卑鄙。
荒野叩槿楥，幽軒俯蓮沚。
吾友跫然來，君子有酒旨。
青甘剖嘉瓜，碧脆摘新李。
加籩何必多，真率故佳爾。
學道氣臭合，成文笑談綺。
鳴禽窺林間，跳魚出波底。
驚見我輩人，未有客如此。
良晤匪易得，淺醉彌可喜。
會當時盍簪，斯樂未云已。
五月六月雨寒二十餘日
作者：方回
朝代：宋

五月今年更索裘，窮山積雨冷於秋。
斯須變化真難料，宿昔沉綿幸少瘳。
老强讀書猶有益，貧因知道故無憂。
葵花零落渾閒事，且望田家早稻收。
五月初三日雨寒痰嗽
作者：方回
朝代：宋

門外葵花一丈高，詎期端午更綿袍。
佩符豈有玉剛卯，挑藥久無金錯刀。
人老形骸宜瘦劣，時危心肺倍焦勞。
柴門晝掩身多病，聽雨寒窗首屢搔。
五月初二日聞祁門縣四月二十七日大水沒鼓樓蛟龍鬬爭溺死者多休寧縣江潭等處亦多漂溺
作者：方回
朝代：宋

今歲知何處，天刑亦慘哉。
潢池猶未靜，洚水復爲災。
民叛非無說，官貪有自來。
祁門鄭龍鬬，此禍又誰胎。
五月初二日闻祁门县四月二十七日大水没鼓楼蛟龙鬬争溺死者多休宁县江潭等处亦多漂溺
作者：方回
朝代：宋

今岁知何处，天刑亦惨哉。
潢池犹未静，洚水復为灾。
民叛非无说，官贪有自来。
祁门郑龙鬬，此祸又谁胎。
五月初十日病体少苏
作者：方回
朝代：宋

仙棋一局烂樵柯，尘世纷纷梦幻多。
病起镜中非復我，愁来酒外更无它。
逍遥悟解参庄叟，矍铄形容谢伏波。
忽省明朝又生日，暮年归计欲如何。
五月初十日病體少甦
作者：方回
朝代：宋

仙棋一局爛樵柯，塵世紛紛夢幻多。
病起鏡中非復我，愁來酒外更無它。
逍遥悟解參莊叟，矍鑠形容謝伏波。
忽省明朝又生日，暮年歸計欲如何。
五月十一日早問政山房三首·其一
作者：方回
朝代：宋

道士携壺酒，相迎勸瓦巵。
野葩芳杖屨，林靄潤鬚眉。
自說夜頻醉，不知朝有饑。
問曾辟穀否，擘樹嚼松芝。
五月十一日早問政山房三首·其三
作者：方回
朝代：宋

縱不燒丹汞，村人總是仙。
今朝才酒債，明日有柴錢。
指草能醫病，爭棋每讓先。
活龍肯相贈，竹杖掘深鞭。
五月十一日早問政山房三首·其二
作者：方回
朝代：宋

四十里蒼翠，中環萬屈盤。
望城藏谷底，覓路上雲端。
笋出一春醉，樵深三伏寒。
山翁無將相，祇是敬黄冠。
五月十一日早问政山房三首·其一
作者：方回
朝代：宋

道士携壶酒，相迎劝瓦巵。
野葩芳杖屦，林霭润鬚眉。
自说夜频醉，不知朝有饥。
问曾辟谷否，擘树嚼松芝。
五月十一日生朝三首·其一
作者：方回
朝代：宋

濁醪兒輩尚能謀，且勿驚憂且勿愁。
不肯前朝峨豸角，可於當世較蠅頭。
永無紫綬金章夢，甘與青鞋布襪休。
旦夕賊平歲中熟，茅柴杯外更何求。
五月十一日生朝三首·其三
作者：方回
朝代：宋

强展愁眉進一杯，年年紅熟見楊梅。
至親阻寇全無信，時貴嫌貧近不來。
京兆舊遊張敞馬，督亢遥望劇辛臺。
華榮寂寞手翻覆，好在徉狂老萬回。
五月十一日生朝三首·其二
作者：方回
朝代：宋

本非高蹈挂朝冠，自是危途举足难。
世上十年人不识，山中五月夜犹寒。
感风垂死骨骸痛，止酒近旬杯杓干。
牵率亲朋致嘉惠，时危敢作等閒看。
五月十一日生朝三首·其二
作者：方回
朝代：宋

本非高蹈掛朝冠，自是危途舉足難。
世上十年人不識，山中五月夜猶寒。
感風垂死骨骸痛，止酒近旬杯杓乾。
牽率親朋致嘉惠，時危敢作等閒看。
五月十四日梅雨始通走笔二十韵
作者：方回
朝代：宋

迩日岂无雨，东有西或无。
有亦仅鸣瓦，不肯鸣庭除。
檐声尚难滴，况望浮沟渠。
滂沱靡后继，霹雳空先驱。
山田半未莳，莳早青苗枯。
切虑旱势迫，莫办暑气苏。
去岁当此际，浙乡渺为湖。
穷冬六十日，所至雪塞途。
无乃天力竭，有如酒家垆。
瓮盎夙倾倒，遂绝来者沽。
或谓帝有赫，岂忍氓毕屠。
久蓄必大泄，勿遽宜少须。
邻寺钟鼓晦，顿与常时殊。
果即骤倾注，屋漏衣巾濡。
平明视荒园，破鞋涉泥途。
讵惜葵卉仆，但喜豆叶腴。
西溪报桥断，渡舫若小纡。
遥想农出野，蓑笠争奔趋。
吾虽乏良畴，窘饥意已纾。
天下免沟瘠，敢嘆瓶无储。
五月十四日梅雨始通走筆二十韻
作者：方回
朝代：宋

邇日豈無雨，東有西或無。
有亦僅鳴瓦，不肯鳴庭除。
簷聲尚難滴，况望浮溝渠。
滂沱靡後繼，霹靂空先驅。
山田半未蒔，蒔早青苗枯。
切慮旱勢迫，莫辦暑氣甦。
去歲當此際，浙鄉渺爲湖。
窮冬六十日，所至雪塞途。
無乃天力竭，有如酒家壚。
甕盎夙傾倒，遂絕來者沽。
或謂帝有赫，豈忍氓畢屠。
久蓄必大泄，勿遽宜少須。
鄰寺鐘鼓晦，頓與常時殊。
果即驟傾注，屋漏衣巾濡。
平明視荒園，破鞋涉泥途。
詎惜葵卉仆，但喜豆葉腴。
西溪報橋斷，渡舫若小紆。
遥想農出野，蓑笠爭奔趨。
吾雖乏良疇，窘饑意已紓。
天下免溝瘠，敢嘆瓶無儲。
五月旦抵旧隠
作者：方回
朝代：宋

柳萌整征鞍，杏熟卸归驮。
风帆辍湘游，云屋返黟卧。
天暑室人瘦，地荒园叟惰。
长男近弄瓦，累重讵足贺。
次男久投笔，学废不堪课。
阿高兄子之，性刚未少剉。
阿明垂四龄，语迟无可奈。
一事独慰意，添竹踰百箇。
碧玉韵凉飔，我倡此君和。
邻友各有携，野僧亦见过。
陶门故常关，孔客復满座。
微言订近役，何苦触尘堁。
筋骸已衰老，踪迹尚奔播。
八字马交驰，一生蚁旋磨。
晚节休官心，悼猛就新愞。
岂其尚有求，未甘忍寒饿。
神魂倘可收，焉俟赋招些。
五月旦抵舊隠
作者：方回
朝代：宋

柳萌整征鞍，杏熟卸歸馱。
風帆輟湘遊，雲屋返黟卧。
天暑室人瘦，地荒園叟惰。
長男近弄瓦，累重詎足賀。
次男久投筆，學廢不堪課。
阿高兄子之，性剛未少剉。
阿明垂四齡，語遲無可奈。
一事獨慰意，添竹踰百箇。
碧玉韻凉颸，我倡此君和。
鄰友各有携，野僧亦見過。
陶門故常關，孔客復滿座。
微言訂近役，何苦觸塵堁。
筋骸已衰老，蹤迹尚奔播。
八字馬交馳，一生蟻旋磨。
晚節休官心，悼猛就新愞。
豈其尚有求，未甘忍寒餓。
神魂倘可收，焉俟賦招些。
五湖空濛圖
作者：方回
朝代：宋

五湖之水何冥冥，五湖之山何青青。
煙雨空濛寄絹素，吾聞善畫不畫形。
畫山畫水畫煙雨，界畫點綴分秤星。
寓意托興有所主，人品高絕名芳馨。
斗牛分野古彭蠡，橘柚包貢今洞庭。
史傳同異不可考，青草丹陽兼宮亭。
諸老英魂可招否，亡吳霸越携娉婷。
三致千金變名姓，橐裝恐带戰血腥。
陸龜蒙，張季鷹，無功可上彝鼎銘。
江湖粗有蓴可羹，何必石崇虀韭萍。
滿身花影醉歸夜，何必涯訓居朝廷。
三高之中去一高，似於人物太渭涇。
鴟夷子者非我侶，焉得張陸二高復起與我共揚舲。
五湖空蒙图
作者：方回
朝代：宋

五湖之水何冥冥，五湖之山何青青。
烟雨空蒙寄绢素，吾闻善画不画形。
画山画水画烟雨，界画点缀分秤星。
寓意托兴有所主，人品高绝名芳馨。
斗牛分野古彭蠡，橘柚包贡今洞庭。
史传同异不可考，青草丹阳兼宫亭。
诸老英魂可招否，亡吴霸越携娉婷。
三致千金变名姓，橐装恐带战血腥。
陆龟蒙，张季鹰，无功可上彝鼎铭。
江湖粗有莼可羹，何必石崇虀韭萍。
满身花影醉归夜，何必涯训居朝廷。
三高之中去一高，似于人物太渭泾。
鸱夷子者非我侣，焉得张陆二高復起与我共扬舲。
人日立春記苦雨無冰
作者：方回
朝代：宋

三十七日晝夜雨，中間一雪終無冰。
今日立春遇人日，問天肯晴天不應。
東南我記前庚子，徽城紙包餽杭米。
乞人搶奪人食人，旱極西湖乾見底。
今我七十四歲翁，苟全性命遨春風。
略雪不冰又庚子，幸而去年秋猶豐。
西湖莫作癡貓守，紫陽山下可歸否。
天終不殺好心人，有錢買花仍買酒。
人日立春记苦雨无冰
作者：方回
朝代：宋

三十七日昼夜雨，中间一雪终无冰。
今日立春遇人日，问天肯晴天不应。
东南我记前庚子，徽城纸包馈杭米。
乞人抢夺人食人，旱极西湖干见底。
今我七十四岁翁，苟全性命遨春风。
略雪不冰又庚子，幸而去年秋犹丰。
西湖莫作痴猫守，紫阳山下可归否。
天终不杀好心人，有钱买花仍买酒。
人生如流丸
作者：方回
朝代：宋

人生如流丸，冉冉不肯住。
草变鶗鴂鸣，花零蝴蝶去。
去去无奈何，一饭三起步。
鬓绿密已稀，红颜新忽故。
往悔杳莫追，前瞻冥未悟。
破镜忽偶圆，堕甑宁足顾。
方池疏雨余，历历见鸟度。
沉吟高树间，聊用写心素。
人生如流丸
作者：方回
朝代：宋

人生如流丸，冉冉不肯住。
草變鶗鴂鳴，花零蝴蝶去。
去去無奈何，一飯三起步。
鬢綠密已稀，紅顔新忽故。
往悔杳莫追，前瞻冥未悟。
破鏡忽偶圓，墮甑寧足顧。
方池疏雨餘，歷歷見鳥度。
沉吟高樹間，聊用寫心素。
仇仁近之姑苏别后奉寄
作者：方回
朝代：宋

诗眼到姑苏，今愁古恨俱。
台惊吴后鹿，江问汉时鲈。
矫夺风应息，怀襄气未苏。
梅边早迴首，飞鹤望林逋。
仇仁近之姑蘇別後奉寄
作者：方回
朝代：宋

詩眼到姑蘇，今愁古恨俱。
臺驚吳後鹿，江問漢時鱸。
矯奪風應息，懷襄氣未甦。
梅邊早迴首，飛鶴望林逋。
仇仁近母邢夫人挽詩
作者：方回
朝代：宋

慈顔才一識，近獲拜書樓。
忽化金棺火，應添石室籌。
鄉鄰傳閫範，弔祭盡儒流。
令子今和靖，詩名甲此州。
仇仁近母邢夫人挽诗
作者：方回
朝代：宋

慈颜才一识，近获拜书楼。
忽化金棺火，应添石室筹。
乡邻传阃范，弔祭尽儒流。
令子今和靖，诗名甲此州。
今春苦雨初有春半曾无十日晴之句去立夏无几日愈雨足成五诗·其二
作者：方回
朝代：宋

今年草草过清明，春莫曾无十日晴。
担上牡丹犹许见，城中浑不识鶑声。
今春苦雨初有春半曾无十日晴之句去立夏无几日愈雨足成五诗·其四
作者：方回
朝代：宋

湖头准拟赏新晴，雨过风号万马声。
宋玉未夸巫峡梦，杜陵翻作渼陂行。
今春苦雨初有春半曾無十日晴之句去立夏無幾日愈雨足成五詩·其一
作者：方回
朝代：宋

小樓欲下怕泥行，春半曾無十日晴。
老眼看花如隔霧，只消卧聽賣花聲。
今春苦雨初有春半曾無十日晴之句去立夏無幾日愈雨足成五詩·其三
作者：方回
朝代：宋

青梅未了已朱櫻，春盡曾無十日晴。
稍欲出城問蠶麥，生愁城外杜鵑聲。
今春苦雨初有春半曾無十日晴之句去立夏無幾日愈雨足成五詩·其二
作者：方回
朝代：宋

今年草草過清明，春莫曾無十日晴。
擔上牡丹猶許見，城中渾不識鶑聲。
今春苦雨初有春半曾無十日晴之句去立夏無幾日愈雨足成五詩·其五
作者：方回
朝代：宋

讀書聽雨過三更，定是明朝又不晴。
就枕未鼾饑鼠出，掀書舐硯上燈檠。
今春苦雨初有春半曾無十日晴之句去立夏無幾日愈雨足成五詩·其四
作者：方回
朝代：宋

湖頭准擬賞新晴，雨過風號萬馬聲。
宋玉未誇巫峽夢，杜陵翻作渼陂行。
今秋行
作者：方回
朝代：宋

八月十五夜賞月，樓臺絲管沸金穴。
百萬珠簾捲嫩凉，茉莉花闌木犀發。
八月十八日觀潮，幕帟粉黛迎蘭橈。
雪山沃天雷動地，出沒紅旗爭錦標。
此是錢塘舊風俗，驕貴小兒生華屋。
四時有春無秋風，常知歌笑不識哭。
一年不似一年秋，漸衰漸老成白頭。
去年之秋尚云樂，今年之秋何其愁。
中戶田租三萬石，水潦不容收一粒。
况從兵亂窘避地，白璧黄金俱喪失。
前朝後市舊富人，半作道傍藍縷身。
委巷小民或絕食，粥賣伉儷捐僮侲。
一切時節不復講，履長賀歲猶鹵莽。
淫雨連旬未必晴，潮何人觀月誰賞。
月缺月圓宵復宵，潮落潮生朝又朝。
事與承平不異處，唯有南來秋雁飄。
今秋行
作者：方回
朝代：宋

八月十五夜赏月，楼台丝管沸金穴。
百万珠帘捲嫩凉，茉莉花阑木犀发。
八月十八日观潮，幕帟粉黛迎兰桡。
雪山沃天雷动地，出没红旗争锦标。
此是钱塘旧风俗，骄贵小儿生华屋。
四时有春无秋风，常知歌笑不识哭。
一年不似一年秋，渐衰渐老成白头。
去年之秋尚云乐，今年之秋何其愁。
中户田租三万石，水潦不容收一粒。
况从兵乱窘避地，白璧黄金俱丧失。
前朝后市旧富人，半作道傍蓝缕身。
委巷小民或绝食，粥卖伉俪捐僮侲。
一切时节不復讲，履长贺岁犹卤莽。
淫雨连旬未必晴，潮何人观月谁赏。
月缺月圆宵復宵，潮落潮生朝又朝。
事与承平不异处，唯有南来秋雁飘。
代次韻聞砧
作者：方回
朝代：宋

誰家秋夜搗衣聲，遥憶良人在戍營。
野宿貔貅天一角，樹移烏鵲月三更。
怨懷想像閨中切，逸韻悠揚枕上清。
砧杵催成歲遲暮，撫時亦覺壯心驚。
令狐信芳招飲天慶呈張文煥
作者：方回
朝代：宋

仲秋久不雨，殘暑氣猶鬰。
晝夢化飛鴻，青冥脫羅罻。
果有叩門者，嘉招爲湔祓。
林下見高人，杯中得佳物。
世故萬不平，如利劍一刜。
何况詩家流，談鋒出奇倔。
味同本道合，心敬匪貌屈。
維茲古琳宮，巋然金碧屹。
生雲石巑岏，蔭日樹蓊蔚。
更有竹萬竿，風梢互披拂。
黄冠作何行，享此傲簪紱。
吾儕許借景，仙意亦彷彿。
其徒傳異書，昇空白日歘。
腐儒早知命，靈丹未甘乞。
座間亦有賦，腸枯語言吃。
崖根茗泉深，尚留一再掘。
令狐信芳招饮天庆呈张文焕
作者：方回
朝代：宋

仲秋久不雨，残暑气犹鬰。
昼梦化飞鸿，青冥脱罗罻。
果有叩门者，嘉招为湔祓。
林下见高人，杯中得佳物。
世故万不平，如利剑一刜。
何况诗家流，谈锋出奇倔。
味同本道合，心敬匪貌屈。
维兹古琳宫，岿然金碧屹。
生云石巑岏，荫日树蓊蔚。
更有竹万竿，风梢互披拂。
黄冠作何行，享此傲簪绂。
吾侪许借景，仙意亦彷佛。
其徒传异书，昇空白日歘。
腐儒早知命，灵丹未甘乞。
座间亦有赋，肠枯语言吃。
崖根茗泉深，尚留一再掘。
以桐江旧诗十五卷呈范君泽
作者：方回
朝代：宋

人品悬知大不同，一丝羞见钓台风。
七年假守如虚叟，万首新诗似放翁。
贷死偶余吟鬓白，每生犹想战尘红。
范侯胸次秋天碧，好借宽閒翼断鸿。
以桐江舊詩十五卷呈范君澤
作者：方回
朝代：宋

人品懸知大不同，一絲羞見釣臺風。
七年假守如虛叟，萬首新詩似放翁。
貸死偶餘吟鬢白，每生猶想戰塵紅。
范侯胸次秋天碧，好借寬閒翼斷鴻。
以讀書破萬卷下筆如有神爲韻賦十詩送趙然然如大都·其一
作者：方回
朝代：宋

博學果何謂，書不可不讀。
子思繼以審，子夏繼以篤。
是皆返諸心，夫豈泥簡牘。
試一凭危樓，萬里送鴻鵠。
以讀書破萬卷下筆如有神爲韻賦十詩送趙然然如大都·其一〇
作者：方回
朝代：宋

後生信可畏，君年未四旬。
我老長空倍，閒將三十春。
學行各有見，出處何必均。
寧將詩泣鬼，肯與錢稱神。
以讀書破萬卷下筆如有神爲韻賦十詩送趙然然如大都·其七
作者：方回
朝代：宋

妙年嘗自負，韓子補天筆。
年及渭濱人，今也老無力。
送君如燕都，誰門可長揖。
蘇舉黄自代，靖翁獨我識。
以讀書破萬卷下筆如有神爲韻賦十詩送趙然然如大都·其三
作者：方回
朝代：宋

所謂先天易，諸人識不破。
獨一觀物翁，入手不放過。
太極是生兩，然後品物播。
參以邵子言，佛老義自墮。
以讀書破萬卷下筆如有神爲韻賦十詩送趙然然如大都·其九
作者：方回
朝代：宋

魯語第一篇，子曰即次有。
有子與曾子，專美孔聖後。
乃知古學者，尊師復重友。
君之師友何，殆不止韓柳。
以讀書破萬卷下筆如有神爲韻賦十詩送趙然然如大都·其二
作者：方回
朝代：宋

羲皇卦未畫，世間有何書。
今人所校者，惟亥豕魯魚。
曷不洗肺腸，求諸天地初。
此理儻有得，萬卷皆空虛。
以讀書破萬卷下筆如有神爲韻賦十詩送趙然然如大都·其五
作者：方回
朝代：宋

揚雄論立師，始於書一卷。
曾子貫忠恕，本無書可傳。
趙子足著述，古今妙貫穿。
考諸領袖間，深衣有表撰。
以讀書破萬卷下筆如有神爲韻賦十詩送趙然然如大都·其八
作者：方回
朝代：宋

言詩卜子夏，作賦馬相如。
三十六字母，文公之四書。
知君便便中，自有一石渠。
以貌失子羽，諸公其慎諸。
以讀書破萬卷下筆如有神爲韻賦十詩送趙然然如大都·其六
作者：方回
朝代：宋

朱先之桑梓，如我二人者。
趙子於吟詩，一字不妄下。
虛叟明八十，硉矹老病馬。
年齡已衰頹，文字亦苟且。
以讀書破萬卷下筆如有神爲韻賦十詩送趙然然如大都·其四
作者：方回
朝代：宋

誤訓若稽古，字至於三萬。
一言思無邪，可以了羣怨。
世人爾所有，夜光珠徑寸。
吾儕道固窮，君子兼山艮。
以读书破万卷下笔如有神为韵赋十诗送赵然然如大都·其九
作者：方回
朝代：宋

鲁语第一篇，子曰即次有。
有子与曾子，专美孔圣后。
乃知古学者，尊师復重友。
君之师友何，殆不止韩柳。
以读书破万卷下笔如有神为韵赋十诗送赵然然如大都·其五
作者：方回
朝代：宋

扬雄论立师，始于书一卷。
曾子贯忠恕，本无书可传。
赵子足着述，古今妙贯穿。
考诸领袖间，深衣有表撰。
以读书破万卷下笔如有神为韵赋十诗送赵然然如大都·其四
作者：方回
朝代：宋

误训若稽古，字至于三万。
一言思无邪，可以了羣怨。
世人尔所有，夜光珠径寸。
吾侪道固穷，君子兼山艮。
以采菊东篱下悠然见南山为韵赋十首·其一
作者：方回
朝代：宋

九日已过一，嘉菊无人采。
晴轩醉余芳，頼有我辈在。
胸着酒斗许，意阔浩如海。
谁能起九原，共与推千载。
儿女较唇舌，我岂尔能凂。
以采菊东篱下悠然见南山为韵赋十首·其九
作者：方回
朝代：宋

正始有遗音，衣冠落东南。
典午頼群贤，历年百有三。
吾闻运甓人，功与王谢参。
晦俭佐宋齐，卖国尔乃甘。
陶氏独有孙，饥死终无惭。
以采菊东篱下悠然见南山为韵赋十首·其五
作者：方回
朝代：宋

平生天外心，异乎诸子者。
着鞭无前途，焉用取竹马。
乍争祖逖先，肯出桓温下。
黄钟晚遭毁，轰雷釜鸣瓦。
细玩郊沙爻，可不举需疋。
以采菊东篱下悠然见南山为韵赋十首·其六
作者：方回
朝代：宋

不谓予坦率，即谓予缪悠。
冷官尚难为，热官何可求。
寂寂雀罗门，无復车前驺。
但恐严光足，终胜张禹头。
客来且一觞，十觞未遽休。
以采菊東籬下悠然見南山爲韻賦十首·其一
作者：方回
朝代：宋

九日已過一，嘉菊無人采。
晴軒醉餘芳，頼有我輩在。
胸著酒斗許，意闊浩如海。
誰能起九原，共與推千載。
兒女較唇舌，我豈爾能凂。
以采菊東籬下悠然見南山爲韻賦十首·其一〇
作者：方回
朝代：宋

今日見此山，明日見此山。
有時或不見，乃在雲霧間。
世事亦如此，反覆多阻艱。
陰晦待其晴，山色終當還。
俗誚勿與競，誓死保此間。
以采菊東籬下悠然見南山爲韻賦十首·其七
作者：方回
朝代：宋

士衡怒鬼子，仲氏不謂然。
雲間對日下，此語亦淺旃。
丈夫貴有立，聲名動萬年。
青蠅能肆污，白璧詎改妍。
君但滿酌我，一笑吞青天。
以采菊東籬下悠然見南山爲韻賦十首·其三
作者：方回
朝代：宋

我詩無所師，意略與古同。
豪士見之笑，寒苦啼秋蟲。
采菊忽見山，不辨南與東。
奇句忽天來，目斷孤征鴻。
豈有學聖賢，而不忍饑窮。
以采菊東籬下悠然見南山爲韻賦十首·其九
作者：方回
朝代：宋

正始有遺音，衣冠落東南。
典午頼群賢，歷年百有三。
吾聞運甓人，功與王謝參。
晦儉佐宋齊，賣國爾乃甘。
陶氏獨有孫，饑死終無慚。
以采菊東籬下悠然見南山爲韻賦十首·其二
作者：方回
朝代：宋

生者不聊生，死者已鬼錄。
死視生或優，冥默謝恥辱。
側聞田野間，十人九饑腹。
奈何值狼貪，尚欲肆荼毒。
客去醉眼冷，獨坐數殘菊。
以采菊東籬下悠然見南山爲韻賦十首·其五
作者：方回
朝代：宋

平生天外心，異乎諸子者。
著鞭無前途，焉用取竹馬。
乍爭祖逖先，肯出桓溫下。
黄鐘晚遭毀，轟雷釜鳴瓦。
細玩郊沙爻，可不舉需疋。
以采菊東籬下悠然見南山爲韻賦十首·其八
作者：方回
朝代：宋

不見淵明面，淵明心可見。
問何以見之，老菊耐霜霰。
尚欲招祖謝，豈不鄙湛羨。
市朝紛屠剝，祿位甘苟賤。
高舉能免此，學陶亦云善。
以采菊東籬下悠然見南山爲韻賦十首·其六
作者：方回
朝代：宋

不謂予坦率，即謂予繆悠。
冷官尚難爲，熱官何可求。
寂寂雀羅門，無復車前騶。
但恐嚴光足，終勝張禹頭。
客來且一觴，十觴未遽休。
以采菊東籬下悠然見南山爲韻賦十首·其四
作者：方回
朝代：宋

移石甃缺路，折竹樊疏籬。
簷間見一蛛，懸身墮長絲。
隨風有所罥，羅絡縱橫施。
胸中密經緯，似不過一饑。
用意爾許惡，何待網成時。
仲夏书事十首·其一〇
作者：方回
朝代：宋

暑月忆寒月，老身兼病身。
簟谁分长物，酒併缺贤人。
山市冰难致，家园蒜自珍。
黄芽冷香饮，迴首叹扬尘。
仲夏书事十首·其三
作者：方回
朝代：宋

幽居少四邻，长日属閒人。
石气常蒸雾，鶑声不改春。
子钱偿未已，卯酒醉何频。
说与耘畦者，无锥未是贫。
仲夏书事十首·其九
作者：方回
朝代：宋

细酌浮菖酒，閒吟树蕙文。
卖符羞米贼，采药按桐君。
壬日近梅溽，午风生草熏。
湖航三纪梦，荷盖石榴裙。
仲夏书事十首·其二
作者：方回
朝代：宋

南风吹密树，古屋隠林隈。
捲画防梅雨，镌诗惜石苔。
医书邻叟借，庵记野僧催。
细省仍微笑，犹胜走俗埃。
仲夏书事十首·其五
作者：方回
朝代：宋

息担秋云季，扶犁夏欲中。
园林初畏日，里巷只雌风。
餠粥悭鱐脯，酰盐劣韭葱。
藕丝冰水旧，谁识少陵翁。
仲夏书事十首·其八
作者：方回
朝代：宋

弃置干坤事，归休水竹居。
不因征急债，尽可读残书。
虀糁畬田粟，姜羹石涧鱼。
论文同小酌，未觉故人疏。
仲夏书事十首·其六
作者：方回
朝代：宋

菜梜朝酲后，茶瓯午困前。
入帘禽避弹，升竈蚁求羶。
观物因多感，谋生各务全。
蚕登新麦贱，田叟荷皇天。
仲夏書事十首·其一
作者：方回
朝代：宋

園林夏宜曉，葉葉溜晴光。
此地吾能淨，非天獨肯凉。
汲泉看馬飲，剗草免蛇藏。
似亦爲形役，終無市井忙。
仲夏書事十首·其一〇
作者：方回
朝代：宋

暑月憶寒月，老身兼病身。
簟誰分長物，酒併缺賢人。
山市冰難致，家園蒜自珍。
黄芽冷香飲，迴首歎揚塵。
仲夏書事十首·其七
作者：方回
朝代：宋

勁瘦元弘博，凄酸忽壯豪。
爲詩兼衆體，此事屬吾曹。
俗學三書虎，雄心六釣鼇。
蘭枯菊猶短，不羨蜀葵高。
仲夏書事十首·其三
作者：方回
朝代：宋

幽居少四鄰，長日屬閒人。
石氣常蒸霧，鶑聲不改春。
子錢償未已，卯酒醉何頻。
說與耘畦者，無錐未是貧。
仲夏書事十首·其九
作者：方回
朝代：宋

細酌浮菖酒，閒吟樹蕙文。
賣符羞米賊，采藥按桐君。
壬日近梅溽，午風生草薰。
湖航三紀夢，荷蓋石榴裙。
仲夏書事十首·其二
作者：方回
朝代：宋

南風吹密樹，古屋隠林隈。
捲畫防梅雨，鎸詩惜石苔。
醫書鄰叟借，庵記野僧催。
細省仍微笑，猶勝走俗埃。
仲夏書事十首·其五
作者：方回
朝代：宋

息擔秋云季，扶犁夏欲中。
園林初畏日，里巷只雌風。
餠粥慳鱐脯，醯鹽劣韭葱。
藕絲冰水舊，誰識少陵翁。
仲夏書事十首·其八
作者：方回
朝代：宋

棄置乾坤事，歸休水竹居。
不因徵急債，儘可讀殘書。
虀糝畬田粟，薑羹石澗魚。
論文同小酌，未覺故人疏。
仲夏書事十首·其六
作者：方回
朝代：宋

菜梜朝酲後，茶甌午困前。
入簾禽避彈，升竈蟻求羶。
觀物因多感，謀生各務全。
蠶登新麥賤，田叟荷皇天。
仲夏書事十首·其四
作者：方回
朝代：宋

閒身何所事，詩外別無心。
但見獨危坐，焉知長苦吟。
兵戈生長老，夢幻去來今。
感慨亦徒爾，賓來酒且斟。
会张仲实宅得天字
作者：方回
朝代：宋

兵甲更多难，桑榆迫暮年。
孰能容此老，犹得并诸贤。
空阔瞻乔木，推移嘆逝川。
醉乡春有路，暂觉异寒天。
会鹤臞郑高士庵为予写神走笔赋杂言
作者：方回
朝代：宋

我不羡渠乘大马食肥肉，我不羡渠寝细毡居华屋。
富贵两字输与渠，奈渠未免一字俗。
我有诗肠如月朗三秋，我有酒肠如海吞百渎。
西湖之水足供酒一杯，西湖之山可作诗千幅。
羽客写我醉吟意，雪为长髯电为目。
岂知天上三台星，焉用人间九州督。
仕宦不达坐多言，衰老未死缘寡欲。
眉毛及鬚尚如漆，此为寿相万事足。
莫言不智又无福，宁当忍穷勿受辱。
气豪未减天外鸿，神清差似霜前菊。
有人指点问为谁，云是紫阳方虚谷。
欲求我者，南山之南，北山之北。
估客乐
作者：方回
朝代：宋

为吏受赇婴木索，汉相忽遭东市斮。
不如估客取邪赢，居货罔人人不觉。
布素寒儒守乡学，夜夜孤灯同寂寞。
不如估客醉名倡，百万呼卢投六博。
估客乐哉真復乐，大舶飞山走城郭。
珊瑚未数绿珠楼，家僮多似临邛卓。
十牛之车三百车，雪象红牙水犀角。
养犬喂肉睡毡毯，马厩馿槽亦丹癯。
生不羡凤凰池，死不爱麒麟阁，估客乐哉真復乐。
迩来六月钱塘潮，一估传呼千估愕。
大风来自度朔山，吹倒岷峨舞衡岳。
一江一日殒千艘，四海五湖可隃度。
诸宝下输龙王宫，鰕蟹龟鼋恣吞嚼。
人言估客乐，估客有时也不乐。
百年计较千年心，不禁一日风涛恶。
估客樂
作者：方回
朝代：宋

爲吏受賕嬰木索，漢相忽遭東市斮。
不如估客取邪贏，居貨罔人人不覺。
布素寒儒守鄉學，夜夜孤燈同寂寞。
不如估客醉名倡，百萬呼盧投六博。
估客樂哉真復樂，大舶飛山走城郭。
珊瑚未數綠珠樓，家僮多似臨邛卓。
十牛之車三百車，雪象紅牙水犀角。
養犬喂肉睡氈毯，馬廄馿槽亦丹臒。
生不羨鳳凰池，死不愛麒麟閣，估客樂哉真復樂。
邇來六月錢塘潮，一估傳呼千估愕。
大風來自度朔山，吹倒岷峨舞衡嶽。
一江一日殞千艘，四海五湖可隃度。
諸寶下輸龍王宮，鰕蟹龜黿恣吞嚼。
人言估客樂，估客有時也不樂。
百年計較千年心，不禁一日風濤惡。
何仁甫作室日生男
作者：方回
朝代：宋

筑室肇闻开吉卜，弄璋恰喜共良辰。
千间广厦连云起，一颗明珠入掌新。
撰上梁文焉用我，作汤餠客可无人。
门闾如此须高大，他日能容驷马轮。
何仁甫作室日生男
作者：方回
朝代：宋

築室肇聞開吉卜，弄璋恰喜共良辰。
千間廣厦連雲起，一顆明珠入掌新。
撰上梁文焉用我，作湯餠客可無人。
門閭如此須高大，他日能容駟馬輪。
余生
作者：方回
朝代：宋

余生如涸鱼，斗水足可活。
父子自相濡，不望江湖阔。
使吾道当亨，时平己身达。
运往年岁莫，滋厌耳根聒。
与其强磬折，孰若谨囊括。
心怜童穉饥，此事亦已末。
來去路
作者：方回
朝代：宋

後山路安來，前山路安去。
高中不無低，自有可通處。
譬如澗谷水，日夜泉源注。
但聞水流聲，不見來去路。
避礙適其順，智本何所惡。
後世窮梯航，乃以嗜欲故。
漢武天馬歌，文采誠獨步。
焉知十萬師，暴骨委秋露。
我願四達衢，但行商與賈。
一遇荷戈人，寸跬不可度。
俗嘆
作者：方回
朝代：宋

六十余年老病身，少曾识破世间人。
俗棋幸胜元无着，市药多夸总不真。
傅粉涂脂何可近，藏机伏穽未须嗔。
莲华岳顶看秋月，莫向长安踏市尘。
俗嘆
作者：方回
朝代：宋

六十餘年老病身，少曾識破世間人。
俗棋幸勝元無著，市藥多誇總不真。
傅粉塗脂何可近，藏機伏穽未須嗔。
蓮華嶽頂看秋月，莫向長安踏市塵。
俞鑑山月歌
作者：方回
朝代：宋

詩人詩向虛空攫，平地望月不可摸。
或謂高山去天近，好登東嶽陟西嶽。
嶽峰峻極未到天，仰面難舐兔臼藥。
末由手挽月娥衣，詩思肯從天上落。
不如斟月入杯中，詩酒腸吸杯月空。
一杯一首百杯百，天送佳句來長風。
仙人輕舉跨飛鶴，游子歸思隨征鴻。
扶摇直上九萬里，未辦頂摩丹桂宮。
所以詩人世難得，倚靠梯凳探月窟。
山頭拏月月愈遠，塵裏抉詩詩不出。
大江洶湧波跳金，謫仙捉月淪采石。
是爲詩人善搜詩，何知君非今李白。
俞鑑山月歌
作者：方回
朝代：宋

诗人诗向虚空攫，平地望月不可摸。
或谓高山去天近，好登东岳陟西岳。
岳峰峻极未到天，仰面难舐兔臼药。
末由手挽月娥衣，诗思肯从天上落。
不如斟月入杯中，诗酒肠吸杯月空。
一杯一首百杯百，天送佳句来长风。
仙人轻举跨飞鹤，游子归思随征鸿。
扶摇直上九万里，未办顶摩丹桂宫。
所以诗人世难得，倚靠梯凳探月窟。
山头拏月月愈远，尘裏抉诗诗不出。
大江汹涌波跳金，谪仙捉月沦采石。
是为诗人善搜诗，何知君非今李白。
信州道士蕭了空坐逝或見其在湘潭總府貳蕭公用之爲作贊亦自號悟空·其二
作者：方回
朝代：宋

可能吸露更餐風，一悟懸知了萬空。
何似老夫酒肉漢，死時合眼閉棺中。
修石山
作者：方回
朝代：宋

土山未甚正，有石亦頗欹。
方矩一再度，夙具鍤與箕。
晨興命工徒，將一大治之。
掃礫斫枯枿，擁泥護芳荑。
春雷已驚蟄，猶以寒自疑。
蚯蚓縮未動，蝦𢋙僵如癡。
此役彼不安，慈憫其忍爲。
復有蜈蚣蝎，壤發難迅馳。
僕夫聽使去，梃杵肯遽施。
至所謂蛇者，衆怒爭剪夷。
赤練稍宛轉，碎首忽若糜。
人跡不至處，擲出園外籬。
天地主生育，乳孕無窮期。
何土草不茂，何水魚不滋。
毒堇及淫蜮，賦物曷至茲。
崢嶸不能畝，蝸蟻千萬斯。
凶惡如此輩，均受亭毒私。
理有不可曉，顔跖同世時。
閒居理花藥，娛心聊自怡。
小小事興作，蟲豸關安危。
何况大騷動，瘡痏良可知。
誅惡亦一快，感慨因成詩。
修石山
作者：方回
朝代：宋
体裁：古风

土山未甚正，有石亦颇攲。方矩一再度，夙具锸与箕。晨兴命工徒，将一大治之。扫砾斫枯蘖，拥泥护芳荑。春雷已惊蛰，犹以寒自疑。蚯蚓缩未动，虾蟆僵如痴。此役彼不安，慈悯其忍为。复有蜈蚣蝎，壤发难迅驰。仆夫听使去，梃杵肯遽施。至所谓蛇者，众怒争剪夷。赤练稍宛转，碎首忽若糜。人迹不至处，掷出园外篱。天地主生育，乳孕无穷期。何土草不茂，何水鱼不滋。毒堇及淫蜮，赋物曷至兹。峥嵘不能亩，蜗蚁千万斯。凶恶如此辈，均受亭毒私。理有不可晓，颜蹠同世时。閒居理花药，娱心聊自怡。小小事兴作，虫豸关安危。何况大骚动，疮痏良可知。诛恶亦一快，感慨因成诗。
修石山
作者：方回
朝代：宋

土山未甚正，有石亦颇欹。
方矩一再度，夙具锸与箕。
晨兴命工徒，将一大治之。
扫砾斫枯枿，拥泥护芳荑。
春雷已惊蛰，犹以寒自疑。
蚯蚓缩未动，虾𢋙僵如痴。
此役彼不安，慈悯其忍为。
復有蜈蚣蝎，壤发难迅驰。
仆夫听使去，梃杵肯遽施。
至所谓蛇者，众怒争剪夷。
赤练稍宛转，碎首忽若糜。
人迹不至处，掷出园外篱。
天地主生育，乳孕无穷期。
何土草不茂，何水鱼不滋。
毒堇及淫蜮，赋物曷至兹。
峥嵘不能亩，蜗蚁千万斯。
凶恶如此辈，均受亭毒私。
理有不可晓，颜跖同世时。
閒居理花药，娱心聊自怡。
小小事兴作，虫豸关安危。
何况大骚动，疮痏良可知。
诛恶亦一快，感慨因成诗。
俳體戲書二首·其一
作者：方回
朝代：宋

擬訓諸郎業典墳，浪嗔衆富醉紅裙。
千金子擁三千客，萬戶侯提百萬軍。
带索榮公知不羨，飲瓢顔子定無聞。
淵明肯仰宣明面，早辦棺前自祭文。
俳體戲書二首·其二
作者：方回
朝代：宋

世變茫茫不可期，珊瑚作婢搗黄糜。
八千里有假附子，二十年無生荔枝。
司馬夢迷蘇小小，屏山詩痛李師師。
祇應骨朽心猶在，倒海難湔萬古悲。
倚梅觀雪
作者：方回
朝代：宋

空山浩浩朔風吹，蕭颯如蓬兩鬢垂。
獨倚寒梅看遠雪，合呼美酒賦新詩。
剡舟地逈何由往，隴驛天遥亦謾思。
忽憶立年湖上事，金樽銀筆永無期。
倚梅观雪
作者：方回
朝代：宋

空山浩浩朔风吹，萧飒如蓬两鬓垂。
独倚寒梅看远雪，合呼美酒赋新诗。
剡舟地逈何由往，陇驿天遥亦谩思。
忽忆立年湖上事，金樽银笔永无期。
倚楼二首·其二
作者：方回
朝代：宋

楼头独立到昏鸦，尽日丝空小雨斜。
何补干坤浪生死，青青无数瓦松花。
倚樓二首·其一
作者：方回
朝代：宋

西風迎面晚凉新，略展青銅正幅巾。
獨倚闌干偶無事，閒看樓下奕棋人。
倚樓二首·其二
作者：方回
朝代：宋

樓頭獨立到昏鴉，盡日絲空小雨斜。
何補乾坤浪生死，青青無數瓦松花。
偶书
作者：方回
朝代：宋

忽明诗眼一萤飞，夜读楼头暑暂微。
多醉少醒忘世故，易消难长察天机。
郭中令考书廛隠，公冶长篇过古稀。
正尔山林可投老，果何所恋不思归。
偶书·其一
作者：方回
朝代：宋

一日无酒饮，一日意不乐。
一夜无酒饮，一夜睡不着。
后生殊未知，老人今始觉。
万卷漫读书，千金空服药。
我有一杯酒，大胜凌烟阁。
酣歌脱头巾，毛髪动褒鄂。
偶亦夜坐用前韻
作者：方回
朝代：宋

林禽畏冷暮爭歸，水上荒城早闔扉。
敲月會棋迎皂衲，斧冰供茗喚青衣。
齕萁老馬廄中響，瞰燭癡蛾窗外飛。
忽報樓頭禁鐘動，平生樂事歎今稀。
偶書
作者：方回
朝代：宋

忽明詩眼一螢飛，夜讀樓頭暑暫微。
多醉少醒忘世故，易消難長察天機。
郭中令考書廛隠，公冶長篇過古稀。
正爾山林可投老，果何所戀不思歸。
偶書·其一
作者：方回
朝代：宋

一日無酒飲，一日意不樂。
一夜無酒飲，一夜睡不著。
後生殊未知，老人今始覺。
萬卷漫讀書，千金空服藥。
我有一盃酒，大勝凌煙閣。
酣歌脫頭巾，毛髪動褒鄂。
偶書·其二
作者：方回
朝代：宋

一夕五七起，起輒搔我頭。
明月掛簷前，獨飲憑危樓。
清曉上參井，黄昏移斗牛。
殘暑未云退，幸已臻新秋。
天上有銀河，化酒還肯不。
大醉更無夢，小醉亦無愁。
偶書二首·其一
作者：方回
朝代：宋

磊落終休矣，艱難晚見之。
罔知當世事，殊悔少年時。
偶書二首·其二
作者：方回
朝代：宋

一昨懸車後，蹉跎又五年。
常書乞米帖，猶費買花錢。
偶讀戲書
作者：方回
朝代：宋

萬物乾坤判女男，始終玄理要精探。
九還七返無成說，一守三存亦浪談。
未必陽神正解出，可憐癡計謾多貪。
誰能喚起梅花夢，生死何爲十有三。
偶讀易兌卦衍朋友之義送歷陽廣文倪耕道應淵
作者：方回
朝代：宋

易象麗澤兌，朋友以講習。
設官爲之師，義取互相益。
六位六爻畫，分明如六人。
君子不可疏，小人不可親。
初以剛居下，不與四爲應。
和兌未有疑，吉士故可信。
二以剛居中，承三其人柔。
孚兌內不感，有吉無悔尤。
六三柔失位，其凶曰來兌。
來兌欲媚我，妄說政可外。
九以剛居四，六處三五間。
商度久乃决，在惡三之姦。
五象師之位，剛德既中正。
上比六見剝，願勿信彼佞。
極說不知已，引三之柔類。
此道未光大，正人所遐棄。
一令而民說，燮調奠乾坤。
一言朋友說，師道亦云尊。
大哉說之道，惟以剛爲主。
師友相與間，柔佞謹勿取。
偶读戏书
作者：方回
朝代：宋

万物干坤判女男，始终玄理要精探。
九还七返无成说，一守三存亦浪谈。
未必阳神正解出，可怜痴计谩多贪。
谁能唤起梅花梦，生死何为十有三。
偶读易兑卦衍朋友之义送历阳广文倪耕道应渊
作者：方回
朝代：宋

易象丽泽兑，朋友以讲习。
设官为之师，义取互相益。
六位六爻画，分明如六人。
君子不可疏，小人不可亲。
初以刚居下，不与四为应。
和兑未有疑，吉士故可信。
二以刚居中，承三其人柔。
孚兑内不感，有吉无悔尤。
六三柔失位，其凶曰来兑。
来兑欲媚我，妄说政可外。
九以刚居四，六处三五间。
商度久乃决，在恶三之姦。
五象师之位，刚德既中正。
上比六见剥，愿勿信彼佞。
极说不知已，引三之柔类。
此道未光大，正人所遐弃。
一令而民说，燮调奠干坤。
一言朋友说，师道亦云尊。
大哉说之道，惟以刚为主。
师友相与间，柔佞谨勿取。
偶題五言絕句五首·其一
作者：方回
朝代：宋

不寐常欹枕，無言獨倚樓。
江淹猶匪恨，庾信始爲愁。
偶題五言絕句五首·其三
作者：方回
朝代：宋

春秋踰致仕，南北粗知名。
有客來相問，如何不治生。
偶題五言絕句五首·其二
作者：方回
朝代：宋

落木包生意，來鴻定去期。
如何蕭瑟氣，有許楚臣悲。
偶題五言絕句五首·其五
作者：方回
朝代：宋

自古有治亂，誰家無是非。
曉牀聽鄰語，瑣瑣訴寒饑。
偶題五言絕句五首·其四
作者：方回
朝代：宋

爲客彈長鋏，□□□短衣。
奈何年不肯，五過古來希。
偶题五言绝句五首·其一
作者：方回
朝代：宋

不寐常欹枕，无言独倚楼。
江淹犹匪恨，庾信始为愁。
傍觀
作者：方回
朝代：宋

老檜長松玉立身，雪摧霜挫不爭春。
但須處士杯中物，可用明公壁後人。
自審詩肩無骨相，或稱書眼尚精神。
南山射虎非吾事，亦復傍觀野水濱。
傍观
作者：方回
朝代：宋

老桧长松玉立身，雪摧霜挫不争春。
但须处士杯中物，可用明公壁后人。
自审诗肩无骨相，或称书眼尚精神。
南山射虎非吾事，亦復傍观野水滨。
元夕前雨不已二首·其一
作者：方回
朝代：宋

節屆燒燈奈若何，客樓三夜聽霶𩃱。
春風有意催花信，小雨如酥不用多。
元夕前雨不已二首·其一
作者：方回
朝代：宋
体裁：七言绝句

节届烧灯奈若何，客楼三夜听霶�。春风有意催花信，小雨如酥不用多。
元夕前雨不已二首·其一
作者：方回
朝代：宋

节届烧灯奈若何，客楼三夜听霶𩃱。
春风有意催花信，小雨如酥不用多。
元夕前雨不已二首·其二
作者：方回
朝代：宋

兰膏画炬出贫民，宝马香车属贵人。
月姊雨师暗商榷，不须粧点上元春。
元夕前雨不已二首·其二
作者：方回
朝代：宋

蘭膏畫炬出貧民，寶馬香車屬貴人。
月姊雨師暗商榷，不須粧點上元春。
元夕晴
作者：方回
朝代：宋

渐暖风烟添软媚，新晴草木眩光晶。
天迴地转春犹在，物是人非意自惊。
晚辈未宜欺老病，早年犹及见昇平。
山城旧与钱塘似，灯火笙歌彻五更。
元夕晴
作者：方回
朝代：宋

漸暖風烟添軟媚，新晴草木眩光晶。
天迴地轉春猶在，物是人非意自驚。
晚輩未宜欺老病，早年猶及見昇平。
山城舊與錢塘似，燈火笙歌徹五更。
元日小雨
作者：方回
朝代：宋

紅垂燈穗倍常明，緩緩晴須作好晴。
著柳春風微有色，催花夜雨細無聲。
爐香早起蹣跚拜，杯酒朋來瀲灧傾。
一日一詩舊年例，新年一日兩詩成。
元日小雨
作者：方回
朝代：宋

红垂灯穗倍常明，缓缓晴须作好晴。
着柳春风微有色，催花夜雨细无声。
炉香早起蹒跚拜，杯酒朋来潋滟倾。
一日一诗旧年例，新年一日两诗成。
元日感事
作者：方回
朝代：宋

羞将白髪见青春，世事何关虮虱臣。
去就时难千里梦，是非论定百年身。
偶然不死由天地，尚可无惭对鬼神。
敢问名垂汉唐史，萧曹房杜本何人。
元日感事
作者：方回
朝代：宋

羞將白髪見青春，世事何關蟣虱臣。
去就時難千里夢，是非論定百年身。
偶然不死由天地，尚可無慚對鬼神。
敢問名垂漢唐史，蕭曹房杜本何人。
先天易吟三十首·其一
作者：方回
朝代：宋

不識第一畫，羲皇運腕初。
憑空說儀象，枉著汗牛書。
先天易吟三十首·其一
作者：方回
朝代：宋

不识第一画，羲皇运腕初。
凭空说仪象，枉着汗牛书。
先天易吟三十首·其一〇
作者：方回
朝代：宋

子半至午半，南方旋北方。
往來分逆順，治亂判陰陽。
先天易吟三十首·其一一
作者：方回
朝代：宋

有畫無言語，斯文豈易知。
人心對天一，更向畫前窺。
先天易吟三十首·其一七
作者：方回
朝代：宋

六爻六画后，六位六虚中。
此处曾着眼，玄哉无极翁。
先天易吟三十首·其一七
作者：方回
朝代：宋

六爻六畫後，六位六虛中。
此處曾著眼，玄哉無極翁。
先天易吟三十首·其一三
作者：方回
朝代：宋

乾坤坎離位，元會運世篇。
三百六十歲，才似一周年。
先天易吟三十首·其一三
作者：方回
朝代：宋

干坤坎离位，元会运世篇。
三百六十岁，才似一周年。
先天易吟三十首·其一九
作者：方回
朝代：宋

先覺欲覺後，三峰列四圖。
求精由藴入，言說本來無。
先天易吟三十首·其一九
作者：方回
朝代：宋

先觉欲觉后，三峰列四图。
求精由藴入，言说本来无。
先天易吟三十首·其一二
作者：方回
朝代：宋

天地有定位，地天陽泰三。
更於通氣處，細認澤山咸。
先天易吟三十首·其一五
作者：方回
朝代：宋

圓象天儀轉，方侔地里分。
獨超形器外，寂感一靈君。
先天易吟三十首·其一八
作者：方回
朝代：宋

万世復万世，人心无改时。
此理本非古，伏羲先得之。
先天易吟三十首·其一八
作者：方回
朝代：宋

萬世復萬世，人心無改時。
此理本非古，伏羲先得之。
先天易吟三十首·其一六
作者：方回
朝代：宋

河圖天地數，五與十居中。
所拱中一點，心爲八位宗。
先天易吟三十首·其一四
作者：方回
朝代：宋

瀛登唐治日，奎聚宋兴年。
子午復南北，一声啼杜鹃。
先天易吟三十首·其一四
作者：方回
朝代：宋

瀛登唐治日，奎聚宋興年。
子午復南北，一聲啼杜鵑。
先天易吟三十首·其七
作者：方回
朝代：宋

鍾律及星歷，軍師兼井田。
方圓兩圖在，萬古立鼇天。
先天易吟三十首·其三
作者：方回
朝代：宋

高下乾坤位，東西日月門。
正身當午立，一點認心源。
先天易吟三十首·其三
作者：方回
朝代：宋

高下干坤位，东西日月门。
正身当午立，一点认心源。
先天易吟三十首·其九
作者：方回
朝代：宋

首言天地易，次語贊羲皇。
繫傳誰精玩，先看第一章。
先天易吟三十首·其九
作者：方回
朝代：宋

首言天地易，次语赞羲皇。
繫传谁精玩，先看第一章。
先天易吟三十首·其二
作者：方回
朝代：宋

舜禹昔禪位，曾將易問蓍。
即知重八卦，已自伏羲時。
先天易吟三十首·其二〇
作者：方回
朝代：宋

心法先天易，盍於離位求。
儻非明出地，長夜使人愁。
先天易吟三十首·其二一
作者：方回
朝代：宋

天地囿于气，圣贤修此心。
范围非有许，生聚尚斯今。
先天易吟三十首·其二一
作者：方回
朝代：宋

天地囿於氣，聖賢脩此心。
範圍非有許，生聚尚斯今。
先天易吟三十首·其二七
作者：方回
朝代：宋

画处本天地，占时通鬼神。
自然大道理，丝髪不由人。
先天易吟三十首·其二七
作者：方回
朝代：宋

畫處本天地，占時通鬼神。
自然大道理，絲髪不由人。
先天易吟三十首·其二三
作者：方回
朝代：宋

神農嘗毒藥，軒后設難經。
認取卦中意，仁心救未形。
先天易吟三十首·其二九
作者：方回
朝代：宋

獨妙先天學，恭惟擊壤翁。
返觀心是易，萬化出胸中。
先天易吟三十首·其二二
作者：方回
朝代：宋

水旱堯湯有，先天數可推。
聖君得賢相，翻是太平時。
先天易吟三十首·其二五
作者：方回
朝代：宋

誰識歸奇意，專爲禦患謀。
將寒儲纊絮，未暮貯膏油。
先天易吟三十首·其二五
作者：方回
朝代：宋

谁识归奇意，专为御患谋。
将寒储纩絮，未暮贮膏油。
先天易吟三十首·其二八
作者：方回
朝代：宋

嗜慾损为益，荣华降是升。
圆图观起处，生意伏阴凝。
先天易吟三十首·其二八
作者：方回
朝代：宋

嗜慾損爲益，榮華降是升。
圓圖觀起處，生意伏陰凝。
先天易吟三十首·其二六
作者：方回
朝代：宋

兩重三畫卦，半束百莖蓍。
避就殊凶吉，元無巧與奇。
先天易吟三十首·其二十七
作者：方回
朝代：宋
体裁：五言绝句

画处本天地，占时通鬼神。自然大道理，丝发不由人。
先天易吟三十首·其二四
作者：方回
朝代：宋

水平民不溺，穀播世無饑。
氣數如寒暑，能無理轉移。
先天易吟三十首·其五
作者：方回
朝代：宋

四象寫老少，兩儀書偶奇。
四從兩上判，惟一邵翁知。
先天易吟三十首·其八
作者：方回
朝代：宋

從來二生四，誰謂二生三。
迷路求玄牝，精微未許探。
先天易吟三十首·其六
作者：方回
朝代：宋

八卦各爲八，枝從幹上橫。
厥初有何物，萬物一根生。
先天易吟三十首·其四
作者：方回
朝代：宋

太极元无物，群生性命根。
一奇仍一偶，万象满干坤。
先天易吟三十首·其四
作者：方回
朝代：宋

太極元無物，群生性命根。
一奇仍一偶，萬象滿乾坤。
入五月病二七日
作者：方回
朝代：宋

病已捐蒲酒，寒犹拥絮衣。
形骸元自劣，气候每相违。
人死朝朝有，吾衰事事非。
尪羸存喘息，聊復信天机。
入五月病二七日
作者：方回
朝代：宋

病已捐蒲酒，寒猶擁絮衣。
形骸元自劣，氣候每相違。
人死朝朝有，吾衰事事非。
尪羸存喘息，聊復信天機。
全州呂農簿挽詩三首·其一
作者：方回
朝代：宋

誰實柄咸淳，無君欲不臣。
舉朝皆諂子，此老獨全人。
去國獒頻嗾，居村虎自馴。
傷心諸狎客，容易竟亡陳。
全州呂農簿挽詩三首·其三
作者：方回
朝代：宋

先公與進時，早誦小坡詩。
晚節遭多難，耆年對耄期。
家貧從俗笑，國破任身危。
後死元非福，前途未可知。
全州呂農簿挽詩三首·其二
作者：方回
朝代：宋

公田怨已盈，關幣出尤輕。
稍欲輸忠款，初非賣直聲。
二千垂郡祿，五百存臺評。
舊日朝天路，端門野草生。
全真教隨喜
作者：方回
朝代：宋

全真遺教契清寧，蕭散無爲養性靈。
百歲萍蓬無定跡，一身土木已忘形。
陳言不用參同契，祕法何須急律令。
中有異人殊未測，倏然輕舉上青冥。
兩鄰家一主人群姬歌飲至夜半一母妻哭官檢魘死者
作者：方回
朝代：宋

歌喉弦指粉紅腮，群擁山翁醉玉頹。
政恐真歡猶是假，不如鄰婦哭真哀。
八月三十日晓晴
作者：方回
朝代：宋

高树号风始欲丹，秋晴诗老试凭栏。
食贫破砚惊犹在，身瘦寒衣觉渐宽。
家裏儿孙音问好，客中僮仆使令难。
雪前霜后归吾圃，瘦菊疏梅尽耐看。
八月三十日曉晴
作者：方回
朝代：宋

高樹號風始欲丹，秋晴詩老試憑欄。
食貧破硯驚猶在，身瘦寒衣覺漸寬。
家裏兒孫音問好，客中僮僕使令難。
雪前霜後歸吾圃，瘦菊疏梅儘耐看。
八月二十三日早起
作者：方回
朝代：宋

不寐緣何事，無言試自思。
百年欹枕裏，五夜倚樓時。
天下奇才少，人中間氣誰。
洗心方見易，知道始能詩。
可用黄庭演，何勞素問醫。
儻來縻爾爵，小事惄如饑。
栗里淵明菊，商山綺里芝。
乾坤萬萬古，達者姓名垂。
八月二十三日早起
作者：方回
朝代：宋

不寐缘何事，无言试自思。
百年欹枕裏，五夜倚楼时。
天下奇才少，人中间气谁。
洗心方见易，知道始能诗。
可用黄庭演，何劳素问医。
傥来縻尔爵，小事惄如饥。
栗里渊明菊，商山绮里芝。
干坤万万古，达者姓名垂。
八月二十九日雨霁玩古兰
作者：方回
朝代：宋

积雨不可出，五日无盐酰。
纵復有雨具，出门将告谁。
兹辰復何辰，明窗漏晴曦。
我有古猗兰，瓦斛以莳之。
举世无识者，惟有秋蝶知。
紫穗密匼匝，雪茸纷葳蕤。
国香袭衣袖，坚坐神自怡。
微咏韩子操，长歌湘纍词。
空庖不遑省，聊足忘调饥。
八月二十九日雨霽玩古蘭
作者：方回
朝代：宋

積雨不可出，五日無鹽醯。
縱復有雨具，出門將告誰。
茲辰復何辰，明窗漏晴曦。
我有古猗蘭，瓦斛以蒔之。
舉世無識者，惟有秋蝶知。
紫穗密匼匝，雪茸紛葳蕤。
國香襲衣袖，堅坐神自怡。
微詠韓子操，長歌湘纍詞。
空庖不遑省，聊足忘調饑。
八月二十四日賓暘華父同登秀亭二首·其一
作者：方回
朝代：宋

垂垂三徑晚香開，二妙端能爲我來。
老瓦尚堪沽濁酒，破鞋何惜上高臺。
十年心事霜髯短，萬□秋聲畫角哀。
海內詩人有公等，懸崖待與斸蒼苔。
八月二十四日賓暘華父同登秀亭二首·其二
作者：方回
朝代：宋

兩公詩思欲飛揚，頗似繁臺俯大梁。
瀟灑道裝衣袖闊，昂藏壽相耳毫長。
持身未慣全隨俗，玩世何嫌略放狂。
我有平生八叉手，興來舉酒尚洋洋。
八月二十日天晓
作者：方回
朝代：宋

清晓潮初过，西风猎弊裘。
肯为贫士地，偏觉老人愁。
蟋蟀声弥急，梧桐色渐愁。
残星余几点，吾独倚吾楼。
八月二十日天曉
作者：方回
朝代：宋

清曉潮初過，西風獵弊裘。
肯爲貧士地，偏覺老人愁。
蟋蟀聲彌急，梧桐色漸愁。
殘星餘幾點，吾獨倚吾樓。
八月二十日晓起
作者：方回
朝代：宋

夜阑不能寐，鸡鸣垂欲三。
起步秋月影，寒髪何毵毵。
斗柄落山北，参旗挂庭南。
三五忽四五，蛙蚓众喙缄。
独有络纬声，催织何喃喃。
禄仕心已息，愧未任桑蚕。
昨暮缺薪米，质以衾及缣。
七年为此郡，忍人所难堪。
焉知窘至此，不给石与甔。
独坐老树下，暗捻霜鬚髯。
墙外行人动，丧事箫鼓酣。
生之必有死，如岁代凉炎。
但颇讶薄俗，不復甄廉贪。
鄙诮采芝馁，歆羡脍肝馋。
想见攫夺子，枥马已就衔。
岂识有幽人，茹苦如饴甘。
念虽乏智计，识度终不凡。
儿女亦可割，深山建茅庵。
八月二十日曉起
作者：方回
朝代：宋

夜闌不能寐，雞鳴垂欲三。
起步秋月影，寒髪何毿毿。
斗柄落山北，參旗掛庭南。
三五忽四五，蛙蚓衆喙緘。
獨有絡緯聲，催織何喃喃。
祿仕心已息，愧未任桑蠶。
昨暮缺薪米，質以衾及縑。
七年爲此郡，忍人所難堪。
焉知窘至此，不給石與甔。
獨坐老樹下，暗撚霜鬚髯。
牆外行人動，喪事簫鼓酣。
生之必有死，如歲代凉炎。
但頗訝薄俗，不復甄廉貪。
鄙誚采芝餒，歆羨膾肝饞。
想見攫奪子，櫪馬已就銜。
豈識有幽人，茹苦如飴甘。
念雖乏智計，識度終不凡。
兒女亦可割，深山建茅庵。
八月二十日赵西湖携酒夜醒二更记事·其一
作者：方回
朝代：宋

社袄初穿暑气收，今朝五日过中秋。
隔湖我每思□□，□市公能顾小楼。
斗酒隻鷄承厚意，扁舟匹马约閒游。
吾侪不与人间事，肯挂眉头一点愁。
八月二十日赵西湖携酒夜醒二更记事·其二
作者：方回
朝代：宋

酒醒更深独倚楼，天清地静俯河流。
梧桐影转三更月，蟋蟀声催万象秋。
自古有生皆有死，即今无喜亦无忧。
更着四年当八十，我于人世復何求。
八月二十日趙西湖携酒夜醒二更記事·其一
作者：方回
朝代：宋

社襖初穿暑氣收，今朝五日過中秋。
隔湖我每思□□，□市公能顧小樓。
斗酒隻鷄承厚意，扁舟匹馬約閒遊。
吾儕不與人間事，肯掛眉頭一點愁。
八月二十日趙西湖携酒夜醒二更記事·其二
作者：方回
朝代：宋

酒醒更深獨倚樓，天清地靜俯河流。
梧桐影轉三更月，蟋蟀聲催萬象秋。
自古有生皆有死，即今無喜亦無憂。
更著四年當八十，我於人世復何求。
八月五日病中
作者：方回
朝代：宋

於心敢自欺，但恐不精思。
未覺扶顛易，方驚悔過遲。
病堪長作客，貧可薦招醫。
觀井如彭祖，聞諸丱角時。
八月初一日
作者：方回
朝代：宋

吾生遽如此，六十一衰翁。
功過差相掩，時幾大不同。
冥冥終日雨，忽忽半秋風。
食盡囊無物，今年始是窮。
八月初一日
作者：方回
朝代：宋

秋風幾日尚無詩，政坐炎歊轉赫曦。
閒被貧爲魔攪撓，病須凉當藥醫治。
薄田董穫收新粟，老圃開包獻巨梨。
顧此亦差勝窮宦，迴頭何啻十年遲。
八月初一日
作者：方回
朝代：宋

秋风几日尚无诗，政坐炎歊转赫曦。
閒被贫为魔搅挠，病须凉当药医治。
薄田董穫收新粟，老圃开包献巨梨。
顾此亦差胜穷宦，迴头何啻十年迟。
八月初二日
作者：方回
朝代：宋

蝉声渐渐怯西风，閒捻青枝玩菊丛。
老去一身都是病，寤来万梦总成空。
喜分果饵小儿女，浪费薪蔬顽仆僮。
严濑家人报船至，更营樽酒恼衰翁。
八月初二日
作者：方回
朝代：宋

蟬聲漸漸怯西風，閒撚青枝玩菊叢。
老去一身都是病，寤來萬夢總成空。
喜分果餌小兒女，浪費薪蔬頑僕僮。
嚴瀨家人報船至，更營樽酒惱衰翁。
八月十二夜對月
作者：方回
朝代：宋

胡牀正面紫陽山，淨掃晴階掩夜關。
金氣漸寒風露下，冰輪欲滿斗牛間。
衰懷突兀來千感，暮齒逍遥保一閒。
天役萬形仍自役，何爲西墮又東還。
八月十二日過湖
作者：方回
朝代：宋

荷已無花柳欲陳，秋風颯颯水粼粼。
湖山慘淡西施老，細看終於勝醜人。
八月十五夜对月
作者：方回
朝代：宋

散髪披襟一再窥，未甘兀兀守书痴。
月圆照尽天圆处，秋半凉当夜半时。
人世无灯方作梦，山翁有酒更能诗。
此心除却嫦娥外，惟许崚嶒瘦影知。
八月十五夜對月
作者：方回
朝代：宋

散髪披襟一再窺，未甘兀兀守書癡。
月圓照盡天圓處，秋半凉當夜半時。
人世無燈方作夢，山翁有酒更能詩。
此心除却嫦娥外，惟許崚嶒瘦影知。
八月十五日二十日两至南山饮潇洒亭
作者：方回
朝代：宋

悠悠桐江水，寓庐十二年。
重来六日内，两日登南山。
南山有何好，高阁西北偏。
隔江三千家，一抹烟霭间。
阁槛一巨松，挺出众木前。
野性所酷爱，老藤相纠缠。
亦如我与僧，相对谈幽禅。
稍遂物外性，屡写酣中篇。
故侯復齐民，鬒髪成华颠。
念当拾此去，焉得长周旋。
八月十五日二十日兩至南山飲瀟灑亭
作者：方回
朝代：宋

悠悠桐江水，寓廬十二年。
重來六日內，兩日登南山。
南山有何好，高閣西北偏。
隔江三千家，一抹烟靄間。
閣檻一巨松，挺出衆木前。
野性所酷愛，老藤相糾纏。
亦如我與僧，相對談幽禪。
稍遂物外性，屢寫酣中篇。
故侯復齊民，鬒髪成華顛。
念當拾此去，焉得長周旋。
八月十八日天曉二首·其一
作者：方回
朝代：宋

木犀花正盛，吹入滿樓香。
不是人無寐，焉知夜已長。
樹鳴秋雨急，潮過海天凉。
自覺衣裘少，侵尋近肅霜。
八月十八日天曉二首·其二
作者：方回
朝代：宋

河中船已動，岸亦有人行。
城北鐘聲斷，樓東鬼宿明。
倚□□酒醒，搔首小詩成。
□□中秋熱，今朝始漸清。
八月十八社不雨得酒
作者：方回
朝代：宋

近社当有雨，至是终无之。
家贫久无酒，忽有社酒持。
万事不可料，人生难前知。
穷山旱已甚，园草日就萎。
重九倏復近，睠焉顾东篱。
稼穑不我与，灌此青蕊枝。
幽赏心所寄，曾不忧朝饥。
果茹愧云鲜，聊兹抚幼儿。
扁舟欲有适，矫首空遐思。
八月十八社不雨得酒
作者：方回
朝代：宋

近社當有雨，至是終無之。
家貧久無酒，忽有社酒持。
萬事不可料，人生難前知。
窮山旱已甚，園草日就萎。
重九倏復近，睠焉顧東籬。
稼穡不我與，灌此青蕊枝。
幽賞心所寄，曾不憂朝饑。
果茹愧云鮮，聊茲撫幼兒。
扁舟欲有適，矯首空遐思。
八月晦甲子雨至九月二日怀同来二僧及两子
作者：方回
朝代：宋

今年夏潦甚，秋暑亦云剧。
豳霜届授衣，垢汗着单浴。
园渴困力灌，井竭疲远汲。
甲子似宜晴，一雨竟三日。
□□□□僧，溪涨渡欲隔。
颇復念幼子，餠蔬谁与摘。
此地非我家，暂到犹是客。
归舟可上滩，深湍没巨石。
赀费殊未办，褐粟阙补籴。
空庭无来人，爬痒看檐滴。
八月晦甲子雨至九月二日懷同來二僧及兩子
作者：方回
朝代：宋

今年夏潦甚，秋暑亦云劇。
豳霜屆授衣，垢汗著單浴。
園渴困力灌，井竭疲遠汲。
甲子似宜晴，一雨竟三日。
□□□□僧，溪漲渡欲隔。
頗復念幼子，餠蔬誰與摘。
此地非我家，暫到猶是客。
歸舟可上灘，深湍沒巨石。
貲費殊未辦，褐粟闕補糴。
空庭無來人，爬癢看簷滴。
八月朔后雨昼夜不止
作者：方回
朝代：宋

□蔑丝毫暑，何庸一再霖。
秋阴酸病骨，夜滴碎归心。
剧盗应旁睨，余田或尽沉。
无灯黑如漆，臆度近更深。
八月朔後雨晝夜不止
作者：方回
朝代：宋

□蔑絲毫暑，何庸一再霖。
秋陰酸病骨，夜滴碎歸心。
劇盜應旁睨，餘田或盡沉。
無燈黑如漆，臆度近更深。
六十五春寒吟七首·其一
作者：方回
朝代：宋

日日春寒昼掩扉，惊嗟六十五年非。
未为白傅同州起，犹胜坡翁海外归。
斗分军兴羣盗作，浙乡水患细民饥。
忍穷苟活犹閒管，痛惜残梅万点飞。
六十五春寒吟七首·其一
作者：方回
朝代：宋

日日春寒晝掩扉，驚嗟六十五年非。
未爲白傅同州起，猶勝坡翁海外歸。
斗分軍興羣盜作，浙鄉水患細民饑。
忍窮苟活猶閒管，痛惜殘梅萬點飛。
六十五春寒吟七首·其七
作者：方回
朝代：宋

知舊驚嗟踵喪亡，劣容此老據藜床。
六旬有五猶窮健，百拙無雙但醉狂。
蒔菜連畦終歲飽，種梅匝屋滿家香。
不須苦怨春寒惡，榾柮爐邊味最長。
六十五春寒吟七首·其三
作者：方回
朝代：宋

老眼閒中子細看，天公作劇故多端。
雪占歲稔何曾稔，雨作春寒斷是寒。
酒盡悶多歡笑少，花開折易長成難。
暮年不喜金仙說，到此心才悟六觀。
六十五春寒吟七首·其二
作者：方回
朝代：宋

当是平生取数多，穷途无力战羣魔。
二千石滥知州事，三十年羞进士科。
人老决难重少壮，春寒毕竟渐晴和。
筹来算往终无益，且傍残梅作醉歌。
六十五春寒吟七首·其二
作者：方回
朝代：宋

當是平生取數多，窮途無力戰羣魔。
二千石濫知州事，三十年羞進士科。
人老决難重少壯，春寒畢竟漸晴和。
籌來算往終無益，且傍殘梅作醉歌。
六十五春寒吟七首·其五
作者：方回
朝代：宋

清曉林禽百種鳴，春寒漸暖變新聲。
向陽死草青先茁，解凍枯池綠再生。
太子四門何足怪，麻姑三海自堪驚。
回頭最念兒童輩，不識燈宵舊太平。
六十五春寒吟七首·其六
作者：方回
朝代：宋

性癖耽吟本不工，平生竟復坐詩窮。
狀頭浪說三千字，舉手行爲七十翁。
夜永自憐燈是伴，春寒最苦酒難中。
王侯螻蟻終同盡，便出陽神也落空。
六十五春寒吟七首·其六
作者：方回
朝代：宋

性癖耽吟本不工，平生竟復坐诗穷。
状头浪说三千字，举手行为七十翁。
夜永自怜灯是伴，春寒最苦酒难中。
王侯蝼蚁终同尽，便出阳神也落空。
六十五春寒吟七首·其四
作者：方回
朝代：宋

病骨春寒欠酒澆，關山滿眼雁程遥。
有人恨過江淹賦，何處魂堪宋玉招。
六十五翁來日短，百千萬事迅風飄。
平生知己驚俱盡，一影窮山伴寂寥。
六十吟五首·其一
作者：方回
朝代：宋

六十衰年万事尝，西风迴首战争场。
科名官职俱虚幻，学问文章总废忘。
死见几人饶酷毒，生怜此老尚昂藏。
故应许似篱边菊，百种花残独傲霜。
六十吟五首·其一
作者：方回
朝代：宋

六十衰年萬事嘗，西風迴首戰爭場。
科名官職俱虛幻，學問文章總廢忘。
死見幾人饒酷毒，生憐此老尚昂藏。
故應許似籬邊菊，百種花殘獨傲霜。
六十吟五首·其三
作者：方回
朝代：宋

開歲當爲耳順翁，知非又過十秋風。
尚多兒女婚姻□，□使田園伏臘空。
迎菊作詩先自喜，設茶當酒未爲窮。
頑軀定不緣愁死，縱死還如不死同。
六十吟五首·其二
作者：方回
朝代：宋

六十曰耆七十稀，西山能有幾□□。
賓鴻蟄燕秋如故，朗月清風事總非。
美酒難求周九鼎，麗人多僣管三歸。
衰榮顛倒知何意，草上誰家露不晞。
六十吟五首·其五
作者：方回
朝代：宋

晝暑微遒暮已凉，中秋近□更重陽。
少時痛飲不勝樂，老病積憂無此狂。
歲六十翁扶藥餌，家三百指望裘裳。
空庭月側荒山悄，起望星河夜慨慷。
六十吟五首·其四
作者：方回
朝代：宋

三十年將一世論，繆悠兩世見兒孫。
紛紜往事皆如夢，漫浪虛名獨許存。
蚤遣候蟲憂敝絮，懸知壽客笑空樽。
徑蕪階葉無人掃，卧聽秋風晝掩門。
六月二十三日立秋喜聞賊平鎮將凱回歸府官俱還
作者：方回
朝代：宋

亂起杏花落，賊平梧葉飛。
頓忘三伏暑，竟解萬山圍。
大將傷流矢，諸軍曳血衣。
先登不如此，焉得凱歌歸。
六月二十九夜
作者：方回
朝代：宋

小閣微凉上，閒人半醉中。
雙明螢度水，一向柳拖風。
委曲聊隨俗，艱難敢諱窮。
香山吾不逮，猶勝杜陵翁。
六月二十二日守陴百姓始下城
作者：方回
朝代：宋

本不食官粟，亦令登敵樓。
鳴桴木杪急，傳箭夜深愁。
暗躡蛇纏膝，塵搔虱滿頭。
傳聞賊寨破，今日得歸休。
六月二十八日立秋
作者：方回
朝代：宋

平生为客太匆匆，已上西江又復东。
只信一朝飞舴艋，何知五度落梧桐。
绝怜牛女常遭谤，粗足莼鲈不嘆穷。
世外世间异天壤，政须深谷卧秋风。
六月二十八日立秋
作者：方回
朝代：宋

平生爲客太匆匆，已上西江又復東。
只信一朝飛舴艋，何知五度落梧桐。
絕憐牛女常遭謗，粗足蓴鱸不嘆窮。
世外世間異天壤，政須深谷卧秋風。
六月二十四日秋夜書
作者：方回
朝代：宋

昨朝交末伏，今日立新秋。
故是凉猶未，終須熱漸休。
酒醒興午夜，月上倚西樓。
暍死端能免，江天問去舟。
六月二十日雨
作者：方回
朝代：宋

天憐野老饑，初不待人祈。
雷與奔騰驟，煙兼映带微。
已拚泥弊屣，更喜滴單衣。
暗想田塍上，禾秋蚱蜢飛。
六月八日迁寓侍郎桥
作者：方回
朝代：宋

梧桐楼外雨萧萧，客裏迁居意不聊。
凈土偶邻罗汉洞，閒人肯羡侍郎桥。
蠹鱼书少家何窘，行李船轻路匪遥。
此□十翁肯相送，典钱沽酒了今朝。
六月八日遷寓侍郎橋
作者：方回
朝代：宋

梧桐樓外雨蕭蕭，客裏遷居意不聊。
凈土偶鄰羅漢洞，閒人肯羨侍郎橋。
蠹魚書少家何窘，行李船輕路匪遥。
此□十翁肯相送，典錢沽酒了今朝。
六月初一日次韵酬元辉
作者：方回
朝代：宋

吾不及渊明，爱酒未能止。
不仕亦有禄，頼此天之美。
年年搅饥肠，忧旱復忧水。
迩来甘雨调，恶况已一洗。
□□佳人参，古绵真附子。
服药焉用多，寡欲即将理。
固穷岂无说，屡空讵足耻。
彼以盗贼富，乃兹所深鄙。
怀人渴仪刑，秉芳在中沚。
心赏于焉臻，酌水味亦旨。
况有杯中物，侑以来禽李。
清谈有余韵，草木亦侧耳。
云霄自旦奭，丘壑且园绮。
向来荣进念，腐泥沉井底。
相与赓醉吟，所乐不过此。
寄语亨衢人，可弔不可喜。
猗嗟楚子文，庸肯愠三已。
六月初一日次韻酬元煇
作者：方回
朝代：宋

吾不及淵明，愛酒未能止。
不仕亦有祿，頼此天之美。
年年攪饑腸，憂旱復憂水。
邇來甘雨調，惡况已一洗。
□□佳人葠，古綿真附子。
服藥焉用多，寡欲即將理。
固窮豈無說，屢空詎足恥。
彼以盜賊富，乃茲所深鄙。
懷人渴儀刑，秉芳在中沚。
心賞於焉臻，酌水味亦旨。
况有杯中物，侑以來禽李。
清談有餘韻，草木亦側耳。
雲霄自旦奭，丘壑且園綺。
向來榮進念，腐泥沉井底。
相與賡醉吟，所樂不過此。
寄語亨衢人，可弔不可喜。
猗嗟楚子文，庸肯慍三已。
六月初七日雨始止初八日始晴
作者：方回
朝代：宋

昨夕星初見，茲晨霧亦披。
徯聞平賊報，先賦喜晴詩。
□□猶如舊，新蟬未覺遲。
皇天已悔禍，小醜復奚爲。
六月初七日雨始止初八日始晴
作者：方回
朝代：宋

昨夕星初见，兹晨雾亦披。
徯闻平贼报，先赋喜晴诗。
□□犹如旧，新蝉未觉迟。
皇天已悔祸，小丑復奚为。
六月十七日十八日大雨聞賊欲降
作者：方回
朝代：宋

誰遣青天變漏天，人閒無復有平田。
女媧鍊石端何物，子産禜龍未必然。
死徙銜冤終不雪，生存忍餓更堪憐。
腐儒自笑窮今極，旬月曾無一醉眠。
六月十七日十八日大雨闻贼欲降
作者：方回
朝代：宋

谁遣青天变漏天，人閒无復有平田。
女娲炼石端何物，子产禜龙未必然。
死徙衔冤终不雪，生存忍饿更堪怜。
腐儒自笑穷今极，旬月曾无一醉眠。
六月半屡雨
作者：方回
朝代：宋

甘雨作丰年，尤宜近伏天。
水无过大海，旱不救良田。
六月茅檐滴，千村饭竈烟。
山城秋意早，新粒市香籼。
六月半屢雨
作者：方回
朝代：宋

甘雨作豐年，尤宜近伏天。
水無過大海，旱不救良田。
六月茅簷滴，千村飯竈煙。
山城秋意早，新粒市香秈。
六月雨
作者：方回
朝代：宋

六月今年雨，千山每日雲。
稻登全可望，樹密最宜聞。
預免憂饑色，先收破暑勳。
稍容驕蛤黽，且爲屏蠅蚊。
六言四首·其三
作者：方回
朝代：宋

讀萬卷行萬里，酌一杯題一詩。
頹齡如此如此，豪氣已而已而。
六言四首·其四
作者：方回
朝代：宋

傳燈錄第一卷，我佛世尊如來。
自謂寂滅樂已，誰不嗚呼哀哉。
兰花
作者：方回
朝代：宋

雪尽深林出异芬，枯松槁槲乱纷纷。
此中恐是兰花处，未许行人着意闻。
典秀山宅半
作者：方回
朝代：宋

半宅分僚友，門開別向西。
送書人未識，歸舍犬猶疑。
老喜吟窩窄，廉從典價低。
餘山兼剩沼，亦足杖吾藜。
典秀山宅半
作者：方回
朝代：宋

半宅分僚友，门开别向西。
送书人未识，归舍犬犹疑。
老喜吟窝窄，廉从典价低。
余山兼剩沼，亦足杖吾藜。
再六次韻徐子英江樓
作者：方回
朝代：宋

最愁人處最高樓，空望三神想十洲。
大藥不靈從老病，把茅猶在盍歸休。
許追竹士陪梅友，肯羨蜂王慕蝶侯。
曾點當時未舍瑟，誰知心地異由求。
再哭无竭禅师
作者：方回
朝代：宋

倒撑无底船和尚，撑上西天是世尊。
万壑啼猿如下泪，一江明月与招魂。
涅槃满证无生果，解脱深参阿字门。
却笑孤山人未远，浪歌身异性长存。
再哭無竭禪師
作者：方回
朝代：宋

倒撐無底船和尚，撐上西天是世尊。
萬壑啼猿如下淚，一江明月與招魂。
涅槃滿證無生果，解脫深參阿字門。
却笑孤山人未遠，浪歌身異性長存。
再次韵谢吴遯翁
作者：方回
朝代：宋

一自为农去国赊，九天无路献忠嘉。
不争老杜广文饭，且共仰山鹙子茶。
字画故家元佑脚，篇章时样鄂州花。
它山待刻钟楼作，震撼烟霞十万家。
再次韵赋飞雪数片
作者：方回
朝代：宋

雨收霰止绝纤埃，压瘴迎丰兆已开。
欲积忍将靴踏去，初飘喜着袖盛来。
微微糁体寻生粟，稍稍粘枝辄乱梅。
不解高楼办歌舞，典衣亦合买新醅。
再次韻謝吳遯翁
作者：方回
朝代：宋

一自爲農去國賒，九天無路獻忠嘉。
不爭老杜廣文飯，且共仰山鶖子茶。
字畫故家元祐脚，篇章時樣鄂州花。
它山待刻鐘樓作，震撼烟霞十萬家。
再次韻賦飛雪數片
作者：方回
朝代：宋

雨收霰止絕纖埃，壓瘴迎豐兆已開。
欲積忍將靴踏去，初飄喜著袖盛來。
微微糝體尋生粟，稍稍粘枝輒亂梅。
不解高樓辦歌舞，典衣亦合買新醅。
再用前韵呈元辉二首·其一
作者：方回
朝代：宋

谈拂风前竖，吟藤月下挑。
是非姑且置，来往不为遥。
蚁瓮营新漉，貂裘补旧硝。
聊同小隠隠，未用大招招。
再用前韵呈元辉二首·其二
作者：方回
朝代：宋

天寒鸜鹆来，望雪上山台。
髪少不重漆，眼昏犹识梅。
醡槽呼旋制，窑盎买连催。
新许民间酿，樽应日日开。
再用前韻
作者：方回
朝代：宋

此事誰知我，他年豈料今。
棋殘才有眼，燈暗欲無心。
衰老常爲客，山林故自深。
忘形侶猿鶴，可待整冠襟。
再用前韻呈元煇二首·其一
作者：方回
朝代：宋

談拂風前豎，吟藤月下挑。
是非姑且置，來往不爲遥。
蟻甕營新漉，貂裘補舊硝。
聊同小隠隠，未用大招招。
再用前韻呈元煇二首·其二
作者：方回
朝代：宋

天寒鸜鵒來，望雪上山臺。
髪少不重漆，眼昏猶識梅。
醡槽呼旋製，窯盎買連催。
新許民間釀，樽應日日開。
再用恢大山韵三首·其一
作者：方回
朝代：宋

官罢宾客散，家贫僮仆顽。
尚有此阿堵，苔钱何斑斑。
酒从田父饮，果听邻人攀。
四壁夜无盗，焉在门常关。
浪作送穷文，五鬼驱復还。
士各行乃志，慎毋赋招山。
再用恢大山韵三首·其三
作者：方回
朝代：宋

往古岂可泥，羣饮惩商顽。
我有漉酒巾，糟粕常斓斑。
其在易之需，云天未渠攀。
宴乐以俟时，鸡鸣当开关。
醉乡幸有路，可往不用还。
何能顾金钱，悠然颓玉山。
再用恢大山韵三首·其二
作者：方回
朝代：宋

书贵有容德，曰无嫉于顽。
凤鸣鸷其翰，貍首于菟斑。
楚楚夸毗子，自谓高难攀。
焉能凂我哉，冰炭何相关。
君欲遂胜彼，隻轮俾无还。
不见古战场，暴骨堆如山。
再用恢大山韻三首·其一
作者：方回
朝代：宋

官罷賓客散，家貧僮僕頑。
尚有此阿堵，苔錢何斑斑。
酒從田父飲，果聽鄰人攀。
四壁夜無盜，焉在門常關。
浪作送窮文，五鬼驅復還。
士各行乃志，慎毋賦招山。
再用恢大山韻三首·其三
作者：方回
朝代：宋

往古豈可泥，羣飲懲商頑。
我有漉酒巾，糟粕常斕斑。
其在易之需，雲天未渠攀。
宴樂以俟時，雞鳴當開關。
醉鄉幸有路，可往不用還。
何能顧金錢，悠然頹玉山。
再用恢大山韻三首·其二
作者：方回
朝代：宋

書貴有容德，曰無嫉于頑。
鳳鳴鷙其翰，貍首於菟斑。
楚楚夸毗子，自謂高難攀。
焉能凂我哉，冰炭何相關。
君欲遂勝彼，隻輪俾無還。
不見古戰場，暴骨堆如山。
再用雨不已韻答仁近
作者：方回
朝代：宋

良苗所至已沈沒，寄語雲師盍少休。
暮境豈堪逢歲惡，腐儒可但爲身憂。
敗牆蛇出頻穿戶，濕柱蝸升欲上樓。
擬問鄰酤破岑寂，督郵聞說酢如榴。
再简吴式贤
作者：方回
朝代：宋

郊居纵復远康庄，如许诗名许遁藏。
有客远来期识面，不吾遐弃例登堂。
眼高心远干坤窄，树密泉深上下凉。
谁与图成后三笑，陶巾底用间缁黄。
再簡吳式賢
作者：方回
朝代：宋

郊居縱復遠康莊，如許詩名許遁藏。
有客遠來期識面，不吾遐棄例登堂。
眼高心遠乾坤窄，樹密泉深上下凉。
誰與圖成後三笑，陶巾底用間緇黄。
再讀存心書
作者：方回
朝代：宋

每報家書至，心如喜懼何。
欲開疑有故，已讀幸無他。
典粥貲財罄，寒饑幼稚多。
衰門真可歎，兩世誤儒科。
再賦倚梅觀雪以前詩太哀故
作者：方回
朝代：宋

清莫清哉亦壯哉，茅廬何自致瓊瑰。
江南勝賞無如雪，天下難題最是梅。
剪水玉蛾能送瑞，司花青帝想憐才。
老臣詩就天顔喜，叩齒當空酹一杯。
再賦典半宅
作者：方回
朝代：宋

屋以多爲貴，思之亦太愚。
燈膏徒重費，庖膳卒難呼。
榻外知何用，杯中不可無。
質錢分客住，得醉且頻沽。
再賦惜小驄二首·其一
作者：方回
朝代：宋

駿駛元奇崛，馴良蔑等倫。
窮途曾盡力，徒步始傷神。
未易營阿堵，何由肖乞銀。
佛書端可信，當復轉人身。
再賦惜小驄二首·其二
作者：方回
朝代：宋

駿骨直千金，難求起死針。
雖云爲馬□，却似有人心。
氈帳長城遠，旗亭委巷深。
老身全頼此，完璧到如今。
再賦春寒
作者：方回
朝代：宋

已近江南煮酒天，單衣時節更重綿。
女郎鬬草頻呵手，老子看花剩聳肩。
歸燕迎風簾外語，新鵝怯水岸間眠。
雪如柳絮絮如雪，醉眼難禁故放顛。
再贈周國祥言相
作者：方回
朝代：宋

紛紛世上少全人，鶴睫分光照始真。
李相頭顱君莫笑，神仙猶現羽禽身。
再贈硯工楊全長句
作者：方回
朝代：宋

誰鑿山中龍尾石，遍與人間供翰墨。
蛟螭妬嫉互盤踞，鬼神守護勤呵叱。
苟非其人不輕出，似覺天公深愛惜。
磨硯輕寫俗文章，豈不青蠅污白璧。
硯工具眼如玉工，千巖夜見月貫虹。
懸崖深淵致巨璞，氈包席裹箱奩中。
深藏不敢褻天賜，脅取豈無王與公。
脫使捐金動至百，卒未肯售寧固窮。
客行何來身突兀，作字不媚詩有骨。
此翁謂是謫仙人，開匣再拜獻此物。
乃知楊翁亦奇崛，氣高肯爲勢力屈。
劍與烈士得所歸，天下之寶不可忽。
再赋惜小骢二首·其一
作者：方回
朝代：宋

骏驶元奇崛，驯良蔑等伦。
穷途曾尽力，徒步始伤神。
未易营阿堵，何由肖乞银。
佛书端可信，当復转人身。
再赋惜小骢二首·其二
作者：方回
朝代：宋

骏骨直千金，难求起死针。
虽云为马□，却似有人心。
毡帐长城远，旗亭委巷深。
老身全頼此，完璧到如今。
再赋春寒
作者：方回
朝代：宋

已近江南煮酒天，单衣时节更重绵。
女郎鬬草频呵手，老子看花剩耸肩。
归燕迎风帘外语，新鹅怯水岸间眠。
雪如柳絮絮如雪，醉眼难禁故放颠。
再赠砚工杨全长句
作者：方回
朝代：宋

谁凿山中龙尾石，遍与人间供翰墨。
蛟螭妬嫉互盘踞，鬼神守护勤呵叱。
苟非其人不轻出，似觉天公深爱惜。
磨砚轻写俗文章，岂不青蝇污白璧。
砚工具眼如玉工，千岩夜见月贯虹。
悬崖深渊致巨璞，毡包席裹箱奁中。
深藏不敢亵天赐，胁取岂无王与公。
脱使捐金动至百，卒未肯售宁固穷。
客行何来身突兀，作字不媚诗有骨。
此翁谓是谪仙人，开匣再拜献此物。
乃知杨翁亦奇崛，气高肯为势力屈。
剑与烈士得所归，天下之宝不可忽。
再送王聖俞戴溪
作者：方回
朝代：宋

宇宙喜一統，於今三十年。
江南諸將相，北上揚其鞭。
書生亦覓官，裹糧趨幽燕。
青原有王老，歷世羲獻賢。
自浙而江淮，北理彭城船。
不上郭隗臺，不飲盧溝泉。
問之果何往，往陟泰山巔。
觀古封禪碑，討究秦漢鎸。
森森楷木林，上香先聖前。
滕州孟子廟，鄒縣有墓田。
我亦嘗過之，如親聞七篇。
羨君今勇往，插翅如登仙。
嗚呼古先哲，何以百世傳。
我等生後世，倏忽銷如煙。
嗟嗟此何故，男子若婦然。
少游勝伏波，此論何其偏。
七戰歿牖下，畢萬自有天。
誓死或不死，求全終罕全。
吾聞溪中禽，有曰信天緣。
魚過得飽食，終不流饑涎。
再送羅雲叔
作者：方回
朝代：宋

欲共君歸未有緣，春風奪我紫陽天。
牡丹富豔花如洛，煮白香濃酒似燕。
細看貌非寒士相，隨宜班亞冷官員。
人間第一好山處，賦幾篇詩醉幾筵。
再題通政院王榮之八月杏花·其一
作者：方回
朝代：宋

紅閙枝頭二月寒，中秋還許兩迴看。
君家泮水宮牆畔，吾道重春孔子壇。
再題通政院王榮之八月杏花·其三
作者：方回
朝代：宋

早開菖葉勸耕辰，八月繁華又一新。
舊日舉人應最喜，桂闈秋報杏園春。
再題通政院王榮之八月杏花·其二
作者：方回
朝代：宋

半秋凉意轉春寒，似曲江頭紫陌看。
霜近核中仁再結，多調餳酪奉新歡。
再題通政院王榮之八月杏花·其五
作者：方回
朝代：宋

種傳董奉術韓湘，頃刻能開錦繡香。
好畫團圓明月夜，中秋天色變春光。
再題通政院王榮之八月杏花·其四
作者：方回
朝代：宋

簡齋詩老不重生，流月無聲句絕清。
好個杏花疏影裏，秋空吹笛到天明。
再题通政院王荣之八月杏花·其一
作者：方回
朝代：宋

红闹枝头二月寒，中秋还许两迴看。
君家泮水宫墙畔，吾道重春孔子坛。
再题通政院王荣之八月杏花·其四
作者：方回
朝代：宋

简斋诗老不重生，流月无声句绝清。
好个杏花疏影裏，秋空吹笛到天明。
写心五首·其一
作者：方回
朝代：宋

见恶巷伯嫉，闻善皋陶都。
空言非衮挞，焉有赏与诛。
君子定相忘，小人将见图。
口过信未免，心过吾实无。
浪自作臧否，了不关生枯。
龟殻爱钻灼，何如伏泥途。
写心五首·其三
作者：方回
朝代：宋

世人好图画，山水及动植。
墨煤与粉绘，轴而挂之壁。
画岂有天趣，识假真不识。
我有古盆瓶，清晨井自汲。
时花簪数枝，悠漾泳金鲫。
静坐玩生意，默然若有得。
此见亦浅狭，抚几忽起立。
我家山水乡，鶑啼春草碧。
写心五首·其二
作者：方回
朝代：宋

今日忽不愁，脱然体无病。
餬饰窗櫺明，整齐书册正。
生无快意事，适此悦我性。
雨足明当晴，更喜天宇靓。
写心五首·其五
作者：方回
朝代：宋

此身修至此，尚恐玉有瑕。
自兹修更修，庶几宽我涯。
不然轮生角，岂不柅厥车。
故无熊虎卜，亦未梦龙蛇。
学不取临川，文不取永嘉。
诗不取晚唐，有正宁无葩。
真魏吾所师，未觉朱程赊。
此身修至此，馁死曾何嗟。
写心五首·其四
作者：方回
朝代：宋

我既不干世，人故不我知。
我能自不轻，人亦莫我欺。
夏潦江湖溢，云雨翔蛟螭。
两涯一以涸，岂无藏蛰时。
外冻内不死，復雷潜地维。
何必慕荠菜，窃借春风吹。
冰崖楊明府德藻携紅酒殽果來飲歸舟獨坐熊皮索筆作字且出示篋中書爲賦吳體
作者：方回
朝代：宋

有美一人升秋堂，木犀花中清言香。
熊皮端坐雪衣潔，兔穎疾揮葱指長。
琥珀味濃酒溢□，□□價重書盈箱。
炰羔剪韭兒輩問，此豈拜石米元章。
冷泉亭
作者：方回
朝代：宋

寺門不須入，林磵瑩清襟。
老樹幾前代，冷泉如我心。
縋蘿猿接果，龕石佛添金。
別有真天趣，月寒秋夜深。
冷泉亭
作者：方回
朝代：宋
体裁：五言律诗

寺门不须入，林涧莹清襟。老树几前代，冷泉如我心。缒萝猿接果，龛石佛添金。别有真天趣，月寒秋夜深。
冷泉亭
作者：方回
朝代：宋

寺门不须入，林磵莹清襟。
老树几前代，冷泉如我心。
缒萝猿接果，龛石佛添金。
别有真天趣，月寒秋夜深。
冷泉亭
作者：方回
朝代：宋

金鞍驟紫陌，詎識林下勝。
石苔爲誰碧，我輩坐乃稱。
絲毫無愧容，照此冷泉鏡。
竹樹亦如我，不與春色競。
匏尊未用酌，一見百慮醒。
土囊發饕風，無波此終定。
革履漢臣心，恐未敵茲瑩。
木杪夜月孤，庶其許相映。
冷泉亭
作者：方回
朝代：宋
体裁：古风

金鞍骤紫陌，讵识林下胜。石苔为谁碧，我辈坐乃称。丝毫无愧容，照此冷泉镜。竹树亦如我，不与春色竞。匏尊未用酌，一见百虑醒。土囊发饕风，无波此终定。革履汉臣心，恐未敌兹莹。木杪夜月孤，庶其许相映。
凉夜
作者：方回
朝代：宋

挂屋星河淡，环窗草树幽。
灯昏天欲雨，簟冷夜初秋。
尚觉孤身健，能忘满腹忧。
去年田事薄，犹復有微收。
凉夜
作者：方回
朝代：宋

掛屋星河淡，環窗草樹幽。
燈昏天欲雨，簟冷夜初秋。
尚覺孤身健，能忘滿腹憂。
去年田事薄，猶復有微收。
出城
作者：方回
朝代：宋

久病欣初愈，長忙愛暫閒。
出城因送客，沿路得看山。
出歙港入睦界
作者：方回
朝代：宋

嵐氣濕征衣，千灘落翠微。
懸崖樵屋小，破廟祭人稀。
岸犬看船立，溪禽貼水飛。
鄉心與客思，向晚重依依。
出馬家塢
作者：方回
朝代：宋

野逈夏無暑，塢深朝更凉。
路隨流水轉，山背古城荒。
縣宇欹紅閣，僧庵缺粉牆。
暗驚兵亂後，猶有數蓮塘。
出马家坞
作者：方回
朝代：宋

野逈夏无暑，坞深朝更凉。
路随流水转，山背古城荒。
县宇欹红阁，僧庵缺粉墙。
暗惊兵乱后，犹有数莲塘。
分韻實得閒字再賦
作者：方回
朝代：宋

一城最高處，晚色引躋攀。
莽莽斗牛野，重重吳越山。
秋將佳句畫，人共老僧閒。
聚首非容易，何妨酩酊還。
刘元辉来三首·其三
作者：方回
朝代：宋

闻筑船亭就，能来共看花。
鮝枯庖海物，豆乳买邻家。
稍可从容饮，犹当委曲赊。
归途有底急，不肯后昏鸦。
刘子华儒吏
作者：方回
朝代：宋

短檠彻晓一灯寒，椰腹中藏万卷宽。
了事足为良吏易，读书真作大儒难。
隠身雁鹜虽常调，致位貂蝉可显官。
褒鄂功臣不须此，长枪挽出进贤冠。
初七日丁丑長至前喜晴
作者：方回
朝代：宋

樓南紅氣滿霜天，新霽湖山曉色妍。
七日喜逢長至日，百年慚到古稀年。
故園捲餠思新菜，凍井澆梅出暖泉。
誰信少陵夔府後，肯吟六琯五紋篇。
初七日丁丑长至前喜晴
作者：方回
朝代：宋

楼南红气满霜天，新霁湖山晓色妍。
七日喜逢长至日，百年惭到古稀年。
故园捲餠思新菜，冻井浇梅出暖泉。
谁信少陵夔府后，肯吟六管五纹篇。
初三日水長二丈早行
作者：方回
朝代：宋

夜聞舟人呼，江水溢二丈。
岸薪隨波流，救者何擾攘。
亥子十月交，地氣不當上。
十日柱礎汗，蠅蚊鬨帷幌。
此時肯爲雪，豈不兆豐穰。
積熱化滂沱，傾空瀉盆盎。
前夕適醉卧，不省船背響。
濤聲撼醒枕，於茲發孤想。
炎方節候乖，病叟體膚癢。
遑遑欲何之，曷日中園仰。
星斗猶粲然，曉征發雙槳。
起視所泊處，餘燈煜莽蒼。
初三日水长二丈早行
作者：方回
朝代：宋

夜闻舟人呼，江水溢二丈。
岸薪随波流，救者何扰攘。
亥子十月交，地气不当上。
十日柱础汗，蝇蚊鬨帷幌。
此时肯为雪，岂不兆丰穰。
积热化滂沱，倾空泻盆盎。
前夕适醉卧，不省船背响。
涛声撼醒枕，于兹发孤想。
炎方节候乖，病叟体肤痒。
遑遑欲何之，曷日中园仰。
星斗犹粲然，晓征发双桨。
起视所泊处，余灯煜莽苍。
初三日甲子雨次日雪上元方立春
作者：方回
朝代：宋

我比絳老今何如，甲子三百六十餘。
雨多晴少幾水旱，往往咎證符占書。
新正三日甲子雨，殘臘未春何所主。
通理三白妄自寬，明旦寒簷雪寸許。
耳順已過從心前，平生目擊真可憐。
兵戈屠斫骨骸拄，疾疫葬埋墟墓連。
偶容脫遺鬼錄內，貧無人知窘無對。
至此豈可逢歉歲，夜枕夢驚心欲碎。
雖然慎勿尤天公，邇年米價元不穹。
汝自不肯學貪吏，攢眉聳肩甘詩窮。
初三日甲子雨次日雪上元方立春
作者：方回
朝代：宋

我比绛老今何如，甲子三百六十余。
雨多晴少几水旱，往往咎证符占书。
新正三日甲子雨，残腊未春何所主。
通理三白妄自宽，明旦寒檐雪寸许。
耳顺已过从心前，平生目击真可怜。
兵戈屠斫骨骸拄，疾疫葬埋墟墓连。
偶容脱遗鬼录内，贫无人知窘无对。
至此岂可逢歉岁，夜枕梦惊心欲碎。
虽然慎勿尤天公，迩年米价元不穹。
汝自不肯学贪吏，攒眉耸肩甘诗穷。
初二日甲子雨阻風自次韻
作者：方回
朝代：宋

居民汲江水，上下幾千尺。
麴糵化爲酒，不肯賒一滴。
高林墮黄葉，草樹黯無色。
詎意阻風人，於此費永日。
篷低首難擡，薪重舟頗側。
醉鄉失樂土，愁城遇堅壁。
呻吟得新句，欲往題蘚石。
岸滑不可登，縱寫復誰識。
故廬百灘西，何事乃東適。
兀坐但默然，順走閲健席。
豪舉與時會，洶湧浪頭白。
及夫氣勢盡，泡滅豈有迹。
初二日甲子雨阻风自次韵
作者：方回
朝代：宋

居民汲江水，上下几千尺。
曲糵化为酒，不肯赊一滴。
高林堕黄叶，草树黯无色。
讵意阻风人，于此费永日。
篷低首难抬，薪重舟颇侧。
醉乡失乐土，愁城遇坚壁。
呻吟得新句，欲往题藓石。
岸滑不可登，纵写復谁识。
故庐百滩西，何事乃东适。
兀坐但默然，顺走阅健席。
豪举与时会，汹涌浪头白。
及夫气势尽，泡灭岂有迹。
初二日許公度使君來自西坑賊寨見訪
作者：方回
朝代：宋

曰予視賊壘，雨且二十日。
山行屢顛仆，泥行馬沒膝。
火攻未可施，諸軍睨空碧。
小醜膽氣粗，亦有砲與石。
持榜以招之，貸命續糧食。
彼謂一下山，求活豈可得。
使君廉且慈，眉攢咽爲塞。
未必皆凶徒，脅從十有七。
暴露數月矣，武將正憤悒。
合圍焉肯退，但欲事鏖擊。
天意不肯晴，詎不念冤抑。
渠魁謀遁逃，所幸已就執。
焉得遂兩解，曲赦與抆拭。
初六日过湖
作者：方回
朝代：宋

长于花担看梅花，不访山巅问水涯。
世换湖光无减少，时来春色与增加。
荒榛德佑权臣宅，老树咸平处士家。
一醉第三桥畔酒，佳蔬菜更美鱼虾。
初六日過湖
作者：方回
朝代：宋

長於花擔看梅花，不訪山巔問水涯。
世換湖光無減少，時來春色與增加。
荒榛德祐權臣宅，老樹咸平處士家。
一醉第三橋畔酒，佳蔬菜更美魚蝦。
初凉
作者：方回
朝代：宋

余民脱死初平寇，歉岁逢秋亦喜凉。
止水池边临树影，逆风林下遡花香。
尚欣邻壁肯赊酒，不管空庖无宿粮。
已往可惊来未测，延缘聊得抚流光。
初凉
作者：方回
朝代：宋

餘民脫死初平寇，歉歲逢秋亦喜凉。
止水池邊臨樹影，逆風林下遡花香。
尚欣鄰壁肯賒酒，不管空庖無宿糧。
已往可驚來未測，延緣聊得撫流光。
初夏
作者：方回
朝代：宋

忽復荒山唤子规，来归已是腊残时。
人穷怕老吾何愧，夏浅胜春古有诗。
草靸纻衫并竹扇，石榴罂粟又戎葵。
猫生三子将踰月，卧看跳嬉亦一奇。
初夏
作者：方回
朝代：宋

忽復荒山喚子規，來歸已是臘殘時。
人窮怕老吾何愧，夏淺勝春古有詩。
草靸紵衫并竹扇，石榴罌粟又戎葵。
貓生三子將踰月，卧看跳嬉亦一奇。
初夏六首·其一
作者：方回
朝代：宋

衰懒新诗少，芳菲急景过。
来牟初餠饵，科斗已笙歌。
独幸閒扃户，谁方远荷戈。
隔墙落金弹，但避勿谁何。
初夏六首·其一
作者：方回
朝代：宋

衰懶新詩少，芳菲急景過。
來牟初餠餌，科斗已笙歌。
獨幸閒扃戶，誰方遠荷戈。
隔牆落金彈，但避勿誰何。
初夏六首·其三
作者：方回
朝代：宋

近午初微暑，侵晨尚薄寒。
暗窗蚕绩响，危栋燕泥干。
问价纤絺贵，寻盟旧扇完。
野人言麦熟，出郭好同看。
初夏六首·其三
作者：方回
朝代：宋

近午初微暑，侵晨尚薄寒。
暗窗蠶績響，危棟燕泥乾。
問價纖絺貴，尋盟舊扇完。
野人言麥熟，出郭好同看。
初夏六首·其二
作者：方回
朝代：宋

梅熟枇杷肥，山寒更衲衣。
爨童鋤菜去，饑雀入厨飛。
湖海歸來晚，親朋亂後稀。
可容無定力，事事與心違。
初夏六首·其五
作者：方回
朝代：宋

窗皎日穿紙，巾凉風透紗。
捕蟲憐鬬雀，蝕果去饞蝸。
腸滑嫌灰酒，脾虛已未茶。
暑天仍老境，强飯庶無他。
初夏六首·其五
作者：方回
朝代：宋

窗皎日穿纸，巾凉风透纱。
捕虫怜鬬雀，蚀果去馋蜗。
肠滑嫌灰酒，脾虚已未茶。
暑天仍老境，强饭庶无他。
初夏六首·其六
作者：方回
朝代：宋
体裁：五言律诗

霹雳疑天裂，霶�剧海翻。势来能许怒，事过了无痕。朱已泥樱核，青还茁韭根。晚晴听人说，溪涨近城门。
初夏六首·其六
作者：方回
朝代：宋

霹雳疑天裂，霶𩃱剧海翻。
势来能许怒，事过了无痕。
朱已泥樱核，青还茁韭根。
晚晴听人说，溪涨近城门。
初夏六首·其六
作者：方回
朝代：宋

霹靂疑天裂，霶𩃱劇海翻。
勢來能許怒，事過了無痕。
朱已泥櫻核，青還茁韭根。
晚晴聽人說，溪漲近城門。
初夏六首·其四
作者：方回
朝代：宋

茂密踰千树，深幽仅一家。
新蝉初蜕殻，穉菊始分桠。
润气青阴石，晴光白湿沙。
晚凉督园叟，添竹引篱瓜。
初夏六首·其四
作者：方回
朝代：宋

茂密踰千樹，深幽僅一家。
新蟬初蛻殻，穉菊始分椏。
潤氣青陰石，晴光白濕沙。
晚凉督園叟，添竹引籬瓜。
初夏書事
作者：方回
朝代：宋

平生萬事鳥飛空，綠鬢蒼顔俯仰中。
醉若山頹無舊侶，坐如泥塑有新功。
詩成不覺窗移日，心定何煩扇引風。
結網小蛛恣來往，忘機應亦識衰翁。
初晴
作者：方回
朝代：宋

雨與花無怨，何其氣候乖。
寒於春不便，晴以晚爲佳。
帆落北風舫，窗明西日齋。
意行適鄰圃，可免汙吾鞋。
別後
作者：方回
朝代：宋

朋簪連日醉如泥，別後臨流意自迷。
語燕駐空相爾汝，飛花吹岸各東西。
別後寄趙賓暘併楊華父二首·其一
作者：方回
朝代：宋

虛翁眼暗魯翁聾，聚散匆匆老病蹤。
近已有人傳我死，何期此地與君逢。
兩窮未必時流識，一笑猶爲造物容。
自覺平生豪故在，能揮萬字飲千鍾。
別後寄趙賓暘併楊華父二首·其二
作者：方回
朝代：宋

貌顛神定楊明府，聽聵思聰趙廣文。
此老足成三釣叟，相望各占一谿雲。
賓暘客邸偶胥會，華父家園誰共醺。
爲報包山舊喬木，欲來繫馬說新聞。
別後讀鶴田李元暉新詩用其體
作者：方回
朝代：宋

菊悴蘭摧憶別離，雪邊重映十年詩。
淚凝紫篠湘靈怨，血迸紅英蜀魄悲。
曠野虎狼喧寇暴，長途魚雁隔親知。
莊生浪說能齊物，堯桀彭殤詎可欺。
別汪翔甫吳式賢
作者：方回
朝代：宋

天寒歲云暮，策馬欲何之。
叩戶元無事，開襟莫更疑。
可輕千里別，不話一番詩。
今代能吟者，吾曹外有誰。
別秀亭五首·其一
作者：方回
朝代：宋

秀亭亭上果何似，兩水萬山圖畫開。
霜入川原疏草木，烟銷城市出樓臺。
半空鷺點客愁破，何許笛吹詩句來。
異日夢魂應歷歷，醉僧同此藉莓苔。
別秀亭五首·其三
作者：方回
朝代：宋

醉翁亭記四時樂，我樂謂何寧不慚。
滿地落花供妓席，隔江殘雪認僧庵。
邦人解學推敲勢，野叟時同爾汝談。
盜賊猖狂兵革沸，誰憐此老苦中甘。
別秀亭五首·其二
作者：方回
朝代：宋

七載專城閒五載，頼逢此地足娛賓。
高憑遠眺最佳處，□飲能吟凡幾人。
晚輩漸催前輩老，來時豈料去時貧。
是身朽腐心無愧，他日誰能踵後塵。
別秀亭五首·其五
作者：方回
朝代：宋

作郡說貧人肯信，屋今售矣亦無田。
囊中詩稿三千首，案上書燈十二年。
馬死尚難求別馬，船歸不過駕空船。
秀亭手種花如錦，迴首春風一惘然。
別秀亭五首·其四
作者：方回
朝代：宋

市人指點應怪訝，拄杖倚空何所爲。
戍角征鼙曾洶洶，樵歌牧笛尚熙熙。
風流剩有登臨興，摇落寧無代謝悲。
□□翁詩吾解賦，昇平不似放翁時。
别后寄赵宾旸併杨华父二首·其二
作者：方回
朝代：宋

貌颠神定杨明府，听聩思聪赵广文。
此老足成三钓叟，相望各占一溪云。
宾旸客邸偶胥会，华父家园谁共醺。
为报包山旧乔木，欲来繫马说新闻。
别后读鹤田李元晖新诗用其体
作者：方回
朝代：宋

菊悴兰摧忆别离，雪边重映十年诗。
泪凝紫篠湘灵怨，血迸红英蜀魄悲。
旷野虎狼喧寇暴，长途鱼雁隔亲知。
庄生浪说能齐物，尧桀彭殇讵可欺。
别秀亭五首·其二
作者：方回
朝代：宋

七载专城閒五载，頼逢此地足娱宾。
高凭远眺最佳处，□饮能吟凡几人。
晚辈渐催前辈老，来时岂料去时贫。
是身朽腐心无愧，他日谁能踵后尘。
别秀亭五首·其五
作者：方回
朝代：宋

作郡说贫人肯信，屋今售矣亦无田。
囊中诗稿三千首，案上书灯十二年。
马死尚难求别马，船归不过驾空船。
秀亭手种花如锦，迴首春风一惘然。
别秀亭五首·其四
作者：方回
朝代：宋

市人指点应怪讶，拄杖倚空何所为。
戍角征鼙曾汹汹，樵歌牧笛尚熙熙。
风流剩有登临兴，摇落宁无代谢悲。
□□翁诗吾解赋，昇平不似放翁时。
前参政浙西廉访徐子方得代送别三十韵
作者：方回
朝代：宋

往时参大政，诸老扈先朝。
合执调元柄，犹乘问俗轺。
登良爰改纪，肃政各迁乔。
明甚奎文揭，坚能泰岳摇。
吴山悬夜月，浙水喷秋潮。
荐拔皆奇士，寅恭尽选僚。
重名三翮鼎，古韵九成韶。
混合氛祲定，因循习尚骄。
不扶儒学起，焉革庶风浇。
周继言堪考，殷因世未遥。
西湖旧精舍，南渡昔圜桥。
祠植三贤仆，书重万卷雕。
武林增炳焕，文庙鬰岧峣。
不朽垂声价，无穷沸咏谣。
学肩游子夏，谟过益皋陶。
鹏运三千日，龙飞九五朝。
遐方驰币聘，曲艺齿旌招。
共拟膺三锡，何烦奉六条。
有心思绿野，无意上青霄。
壮节甘恬退，高风久寂寥。
一閒如我愿，百病应时消。
佥谓衣当衮，公宜馆有翘。
终须坐廊庙，未许老渔樵。
世道存元气，天时正斗杓。
围腰堪玉带，画像早金貂。
庆会逢樛木，恩荣侈蓼萧。
自怜耽杜酒，谁肯顾颜瓢。
每辱高轩过，无嫌鬨市嚣。
七旬惭暮景，三载傍清标。
再见知何日，临风泪欲飘。
前參政浙西廉訪徐子方得代送別三十韻
作者：方回
朝代：宋

往時參大政，諸老扈先朝。
合執調元柄，猶乘問俗軺。
登良爰改紀，肅政各遷喬。
明甚奎文揭，堅能泰岳摇。
吳山懸夜月，浙水噴秋潮。
薦拔皆奇士，寅恭盡選僚。
重名三翮鼎，古韻九成韶。
混合氛祲定，因循習尚驕。
不扶儒學起，焉革庶風澆。
周繼言堪考，殷因世未遥。
西湖舊精舍，南渡昔圜橋。
祠植三賢仆，書重萬卷雕。
武林增炳煥，文廟鬰岧嶢。
不朽垂聲價，無窮沸詠謠。
學肩游子夏，謨過益臯陶。
鵬運三千日，龍飛九五朝。
遐方馳幣聘，曲藝齒旌招。
共擬膺三錫，何煩奉六條。
有心思綠野，無意上青霄。
壯節甘恬退，高風久寂寥。
一閒如我願，百病應時消。
僉謂衣當衮，公宜館有翹。
終須坐廊廟，未許老漁樵。
世道存元氣，天時正斗杓。
圍腰堪玉带，畫像早金貂。
慶會逢樛木，恩榮侈蓼蕭。
自憐耽杜酒，誰肯顧顔瓢。
每辱高軒過，無嫌鬨市囂。
七旬慚暮景，三載傍清標。
再見知何日，臨風淚欲飄。
劉元煇來三首·其一
作者：方回
朝代：宋

君宅蒲荷岸，吾廬槿菊籬。
相望能幾步，不見動踰時。
老更甘清苦，閒應笑拙癡。
門迎到花底，銜袖有新詩。
劉元煇來三首·其三
作者：方回
朝代：宋

聞築船亭就，能來共看花。
鮝枯庖海物，豆乳買鄰家。
稍可從容飲，猶當委曲賒。
歸途有底急，不肯後昏鴉。
劉元煇來三首·其二
作者：方回
朝代：宋

浪出慚何益，深居悔已遲。
積憂□□□，□□定非癡。
暗事人能料，幽懷世不知。
叩門有斯客，急以酒澆之。
劉子華儒吏
作者：方回
朝代：宋

短檠徹曉一燈寒，椰腹中藏萬卷寬。
了事足爲良吏易，讀書真作大儒難。
隠身雁鶩雖常調，致位貂蟬可顯官。
褒鄂功臣不須此，長槍挽出進賢冠。
力学
作者：方回
朝代：宋

力学衰犹进，治生晚不雠。
操心元自定，忤俗果何由。
涂抹余千纸，浮沉等一沤。
忍穷兼耐辱，失笑未包羞。
力學
作者：方回
朝代：宋

力學衰猶進，治生晚不讎。
操心元自定，忤俗果何由。
塗抹餘千紙，浮沉等一漚。
忍窮兼耐辱，失笑未包羞。
北本蘭亭
作者：方回
朝代：宋

一千年想永和會，十九之傳貞觀摹。
此本中原今第一，真成一字一驪珠。
北珠怨
作者：方回
朝代：宋

北方有奇蚌，产珠红晶荧。
天鹅腹中物，万仞翔冥冥。
此贪孰能致，俊鹰海东青。
鈎戟为爪喙，利刀以为翎。
采之肃慎氏，扶桑隔沧溟。
无厌耶律家，苛取不暂停。
中夏得此珠，艷饰生芳馨。
辽人贸此珠，易宝衔□軿。
东夷此为恨，耻罍嗟罄瓶。
渡兵鸭绿水，犁扫黄龙庭。
夹山一以灭，河朔无锁扃。
幽燕及淮江，赤地战血腥。
徒以一珠故，百亿殃生灵。
两国失宗社，万乘栖囚囹。
旅獒戒异物，圣人存为经。
徒以一珠故，天地生虫螟。
此事有本原，貛郎柄熙宁。
力行商君法，诡勒燕然铭。
延致众姦鬼，坏败先朝廷。
焉得致渠魁，轘裂具五刑。
钟山有遗瘗，漾之江中泠。
我作北珠怨，哀歌谁忍听。
北珠怨
作者：方回
朝代：宋

北方有奇蚌，産珠紅晶熒。
天鵝腹中物，萬仞翔冥冥。
此貪孰能致，俊鷹海東青。
鈎戟爲爪喙，利刀以爲翎。
採之肅慎氏，扶桑隔滄溟。
無厭耶律家，苛取不暫停。
中夏得此珠，艷飾生芳馨。
遼人貿此珠，易寶銜□軿。
東夷此爲恨，耻罍嗟罄瓶。
渡兵鴨綠水，犁掃黄龍庭。
夾山一以滅，河朔無鎖扃。
幽燕及淮江，赤地戰血腥。
徒以一珠故，百億殃生靈。
兩國失宗社，萬乘棲囚囹。
旅獒戒異物，聖人存爲經。
徒以一珠故，天地生蟲螟。
此事有本原，貛郎柄熙寧。
力行商君法，詭勒燕然銘。
延致衆姦鬼，壞敗先朝廷。
焉得致渠魁，轘裂具五刑。
鍾山有遺瘞，漾之江中泠。
我作北珠怨，哀歌誰忍聽。
北高峰屢欲登而輟
作者：方回
朝代：宋

擬上高峰最上頭，籃輿已賃又還休。
舊來詩眼如今別，添與江南一段愁。
十一夜無寐懷九日南山之遊
作者：方回
朝代：宋

代步僅一馬，奄忽乏敝帷。
扶輿陟南山，幸有淵明兒。
樹陰玩苔蘚，稍讀古板碑。
江湖豈無人，不如僧能詩。
□□□□杪，竊慮高必危。
穩坐勿競險，羲農端在茲。
歡伯偶就招，引滿奚容辭。
未飲覺秋寒，既飲忘百爲。
何以得渡江，醉中初不知。
至今酒醒夜，絕歎斯遊奇。
十一月二十九日壬子喜雪
作者：方回
朝代：宋

捻冰惊起冻髯翁，一色楼台晓未融。
酤肆定应昂酒价，篙工是处打船篷。
读书窗上纸偏白，跃马街头尘不红。
忧国愿丰心绝喜，可能儿女絮因风。
十一月二十九日壬子喜雪
作者：方回
朝代：宋

撚冰驚起凍髯翁，一色樓臺曉未融。
酤肆定應昂酒價，篙工是處打船篷。
讀書窗上紙偏白，躍馬街頭塵不紅。
憂國願豐心絕喜，可能兒女絮因風。
十一月二十日南至二首·其一
作者：方回
朝代：宋

風吹六十二年春，又見陽和一夜新。
興廢親更三國事，死生暗易萬城人。
種花縱好誰同賞，置酒良難自慣貧。
今獨身爲本宗長，思兄臨節倍悲辛。
十一月二十日南至二首·其二
作者：方回
朝代：宋

至節今年始得歸，祀先牲酒亦無幾。
兒孫長大衣裝少，婢僕頑慵廩餼微。
交阯虞翻猶不死，荆州王粲竟何依。
玉筩已想黄鐘動，只有心灰自懶飛。
十一月二十日南至二首·其二
作者：方回
朝代：宋

至节今年始得归，祀先牲酒亦无几。
儿孙长大衣装少，婢仆顽慵廪饩微。
交阯虞翻犹不死，荆州王粲竟何依。
玉筩已想黄钟动，只有心灰自懒飞。
十一月初八日觀雨
作者：方回
朝代：宋

重陽晴過小春天，忽復蕭騷雨可憐。
響入竹林全似雪，濕蒸茅舍最宜煙。
戰塵洗淨無傳箭，客路泥深亦著鞭。
三月聚糧豈容易，臨風殊覺意茫然。
十一月初八日观雨
作者：方回
朝代：宋

重阳晴过小春天，忽復萧骚雨可怜。
响入竹林全似雪，湿蒸茅舍最宜烟。
战尘洗净无传箭，客路泥深亦着鞭。
三月聚粮岂容易，临风殊觉意茫然。
十一月十五夜
作者：方回
朝代：宋

竟与鳏鱼似，无由浊蚁持。
百为元有命，一往復何疑。
残梦终难续，深忧暗自知。
邻雏夜啼急，吾亦忆吾儿。
十一月十五夜
作者：方回
朝代：宋

竟與鰥魚似，無由濁蟻持。
百爲元有命，一往復何疑。
殘夢終難續，深憂暗自知。
鄰雛夜啼急，吾亦憶吾兒。
十一月十五日
作者：方回
朝代：宋

倏忽何庸詰，參差未易齊。
樹枯元不死，雪盡竟爲泥。
豈謂身纔老，從來意欲西。
一窮寧骨立，九殞未頭底。
十一月十五日
作者：方回
朝代：宋

倏忽何庸诘，参差未易齐。
树枯元不死，雪尽竟为泥。
岂谓身纔老，从来意欲西。
一穷宁骨立，九殒未头底。
十一月十四夜聽雨爲霰聽霰爲雪久之雪後爲驟雨自昏達旦無寐
作者：方回
朝代：宋

雨聲更霰雪，昏聽達清晨。
自笑能吟客，常爲不寐人。
絮寒勤拭涕，簀響懼翻身。
苦語知誰會，應堪泣鬼神。
十一月旦泊大浪滩下甚雨醉卧次日乃知
作者：方回
朝代：宋

夜雨彻五更，江水长三尺。
醉卧了不知，开篷洒余沥。
萧瑟復未已，北风阻行色。
篙师请祭神，索我留半日。
牲酒岂敢靳，望山头屡侧。
俯船势欲压，樯顶立峭壁。
何物野人家，奄有此奇石。
长安车马尘，儿生初未识。
鸡犬巉岩间，亦各适其适。
休官穷太守，久混渔樵席。
顾影叹鬚鬓，向来无此白。
一瞬十二年，梦过竟无迹。
十一月旦泊大浪灘下甚雨醉卧次日乃知
作者：方回
朝代：宋

夜雨徹五更，江水長三尺。
醉卧了不知，開篷灑餘瀝。
蕭瑟復未已，北風阻行色。
篙師請祭神，索我留半日。
牲酒豈敢靳，望山頭屢側。
俯船勢欲壓，檣頂立峭壁。
何物野人家，奄有此奇石。
長安車馬塵，兒生初未識。
雞犬巉巖間，亦各適其適。
休官窮太守，久混漁樵席。
顧影歎鬚鬢，向來無此白。
一瞬十二年，夢過竟無迹。
十七十八日犹雨
作者：方回
朝代：宋

浮云几万里，白日闷晴晖。
稍觉波涛缩，犹闻点滴微。
两旬捐破扇，五月着寒衣。
老病忧时事，高门马自肥。
十七十八日猶雨
作者：方回
朝代：宋

浮雲幾萬里，白日悶晴暉。
稍覺波濤縮，猶聞點滴微。
兩旬捐破扇，五月著寒衣。
老病憂時事，高門馬自肥。
十七日大雪
作者：方回
朝代：宋

扁舟未覺出城難，訪舊情知老畏寒。
七十五翁無□□，□樓聊且隔簾看。
十九日始晴
作者：方回
朝代：宋

今日檐仍滴，何人胆不寒。
晒帆船尚湿，扫市路才干。
造化玄机转，生灵死命完。
传闻睦东馆，楼阁付惊湍。
十九日始晴
作者：方回
朝代：宋

今日簷仍滴，何人膽不寒。
曬帆船尚濕，掃市路才乾。
造化玄機轉，生靈死命完。
傳聞睦東館，樓閣付驚湍。
十九日斬賊十二人始明正典刑
作者：方回
朝代：宋

兵興欲兩旬，三載氣初伸。
汝既甘從賊，官非樂殺人。
早知膏白刃，何忍效黄巾。
拙速無奇策，登城悉市民。
十九日甲戌晴己卯晚又雨二首·其一
作者：方回
朝代：宋

稍復桥痕旧，俄惊础汗非。
岂宜真汹涌，止可略霏霺。
河伯毋流毒，云师幸霁威。
劣能驱暑气，即愿吐晴晖。
十九日甲戌晴己卯晚又雨二首·其一
作者：方回
朝代：宋

稍復橋痕舊，俄驚礎汗非。
豈宜真洶湧，止可略霏霺。
河伯毋流毒，雲師幸霽威。
劣能驅暑氣，即願吐晴暉。
十九日甲戌晴己卯晚又雨二首·其二
作者：方回
朝代：宋

吳郡傳猶庶，嚴灘報可驚。
田中車水出，城上駕船行。
旅屋仍簁漏，窮簷用盎盛。
幸而有雷電，此雨不難晴。
十九日甲戌晴己卯晚又雨二首·其二
作者：方回
朝代：宋

吴郡传犹庶，严滩报可惊。
田中车水出，城上驾船行。
旅屋仍簁漏，穷檐用盎盛。
幸而有雷电，此雨不难晴。
十二月二十八日立春次韵王山长俊甫
作者：方回
朝代：宋

余生橄榄蠖求伸，久作屠酥最后人。
万事不关閒处眼，三朝聊喜岁前春。
草芽地已回生意，雪霁天应念小民。
船活东游君决计，何当同载自由身。
十二月二十八日立春次韻王山長俊甫
作者：方回
朝代：宋

餘生橄欖蠖求伸，久作屠酥最後人。
萬事不關閒處眼，三朝聊喜歲前春。
草芽地已回生意，雪霽天應念小民。
船活東遊君决計，何當同載自由身。
十二月二十日立春係癸巳歲予年已六十七白劉唱和有云共把十千沽一斗相看七十欠三年因此遣興
作者：方回
朝代：宋

客途窮極亦陶然，自覺平生愧樂天。
能辦十千沽一斗，何知七十欠三年。
日晴雪路初行處，春到椒盤未頌前。
好念故園小兒女，團欒聞早醉花邊。
十二月十三日三桥小雪
作者：方回
朝代：宋

晓楼衾薄梦迴频，闢户寒光绝点尘。
各各一篷船未动，差差万瓦屋如新。
高门定有丰醪饩，下里畴能馈粲薪。
邻叟踏泥共煎茗，早云多有望晴人。
十二月十三日三橋小雪
作者：方回
朝代：宋

曉樓衾薄夢迴頻，闢戶寒光絕點塵。
各各一篷船未動，差差萬瓦屋如新。
高門定有豐醪餼，下里疇能餽粲薪。
鄰叟踏泥共煎茗，早云多有望晴人。
十二月十五日去年以此日归
作者：方回
朝代：宋

日月相望夕，西归昔问途。
焉知穷岁迫，重寓客楼孤。
压雪弥河舫，胶冰噤树乌。
遥怜万山裏，儿女乏寒襦。
十二月十五日去年以此日歸
作者：方回
朝代：宋

日月相望夕，西歸昔問途。
焉知窮歲迫，重寓客樓孤。
壓雪彌河舫，膠冰噤樹烏。
遥憐萬山裏，兒女乏寒襦。
十二月十五日晚宿余杭步
作者：方回
朝代：宋

孰令牵率到钱塘，朝暮随人作酒狂。
蜕殻喜离城市路，发蒙惊见水云乡。
四方上下干坤阔，万里东西日月望。
向来楼居不得句，此夕叶舟吟兴长。
十二月十五日晚宿餘杭步
作者：方回
朝代：宋

孰令牽率到錢塘，朝暮隨人作酒狂。
蛻殻喜離城市路，發蒙驚見水雲鄉。
四方上下乾坤闊，萬里東西日月望。
向來樓居不得句，此夕葉舟吟興長。
十二月大暖雨二十四昼夜二十五日始雪
作者：方回
朝代：宋

夜来闻祭竈，犹卖胶牙饧。
雪欲为南瑞，风纔作北声。
今年全不冷，此月未尝晴。
造化难窥测，神奇易变更。
淫霖过夏涝，槁树迸春英。
热热如三伏，飞飞忽六霙。
花瓶梅尽落，虀瓮菜尤平。
欲掘馄饨荠，嫌泥懒出城。
十二月大暖雨二十四晝夜二十五日始雪
作者：方回
朝代：宋

夜來聞祭竈，猶賣膠牙餳。
雪欲爲南瑞，風纔作北聲。
今年全不冷，此月未嘗晴。
造化難窺測，神奇易變更。
淫霖過夏澇，槁樹迸春英。
熱熱如三伏，飛飛忽六霙。
花瓶梅盡落，虀甕菜尤平。
欲掘餛飩薺，嫌泥懶出城。
十六日
作者：方回
朝代：宋

來往江復浙，擾擾一年間。
有子猶相隔，無官亦未閒。
病嫌真藥少，債準舊書還。
霽雪樓前立，依依憶故山。
十六日
作者：方回
朝代：宋

来往江復浙，扰扰一年间。
有子犹相隔，无官亦未閒。
病嫌真药少，债准旧书还。
霁雪楼前立，依依忆故山。
十六日大雪
作者：方回
朝代：宋

長至前踰一月晴，忽然細細雨無聲。
中宵變作今□□，□得樓頭鼓角清。
十六日水退雨不已次受益韻二首·其一
作者：方回
朝代：宋

暑雨民咨怨，由來直匪今。
濕能蒸病骨，滴欲碎歸心。
積水連村郭，前途昧淺深。
雄風楚臺上，誰且獨披襟。
十六日水退雨不已次受益韻二首·其二
作者：方回
朝代：宋

七年逢四潦，苟活到于今。
每值月離畢，難逢木守心。
江兼湖共滿，憂與恨俱深。
萬頃青秧沒，田家淚濕襟。
十四日至節
作者：方回
朝代：宋

錢塘多少富豪家，酒肉如山賞物華。
野老入城□□□，□蘿蔔菜臘梅花。
十月七日早起
作者：方回
朝代：宋

己亥十月六，是为立冬日。
是日晴颇暄，虚叟偶饮客。
醉卧二更醒，起视天宇黑。
三更至四更，大风一何急。
吼哮甚江潮，十屋九仆壁。
五更再倚楼，云扫众星出。
我楼正向东，北斗挂东北。
其杓渐指南，正东起太白。
日躔氐近房，红气卜晴色。
万马渐次动，钟鸣戍鼓鼜。
今年未有霜，贫民或絺绤。
忽念十日前，霰雪已坌集。
痢疟死者伙，咎征復不一。
所喜浙田登，百姓不忧食。
十月七日早起
作者：方回
朝代：宋

己亥十月六，是爲立冬日。
是日晴頗暄，虛叟偶飲客。
醉卧二更醒，起視天宇黑。
三更至四更，大風一何急。
吼哮甚江潮，十屋九仆壁。
五更再倚樓，雲掃衆星出。
我樓正向東，北斗掛東北。
其杓漸指南，正東起太白。
日躔氐近房，紅氣卜晴色。
萬馬漸次動，鐘鳴戍鼓鼜。
今年未有霜，貧民或絺綌。
忽念十日前，霰雪已坌集。
痢瘧死者夥，咎徵復不一。
所喜浙田登，百姓不憂食。
十月三日秀亭二首·其一
作者：方回
朝代：宋

天怜迟莫与清閒，閒上高山看远山。
世味已如玄酒淡，名场肯復左轮殷。
千争万竞尘埃裏，古恨今愁莽苍间。
□□谁来问诗叟，应输老树识苍颜。
十月三日秀亭二首·其一
作者：方回
朝代：宋

天憐遲莫與清閒，閒上高山看遠山。
世味已如玄酒淡，名場肯復左輪殷。
千爭萬競塵埃裏，古恨今愁莽蒼間。
□□誰來問詩叟，應輸老樹識蒼顔。
十月三日秀亭二首·其二
作者：方回
朝代：宋

乱峰古垒一荒台，自笑衰翁去復来。
石怪更宜添薜荔，树枯犹许寄莓苔。
四天无壁供诗眼，万古皆空付酒杯。
惆怅远惭羊叔子，秋阴欲暮角声哀。
十月三日秀亭二首·其二
作者：方回
朝代：宋

亂峰古壘一荒臺，自笑衰翁去復來。
石怪更宜添薜荔，樹枯猶許寄莓苔。
四天無壁供詩眼，萬古皆空付酒杯。
惆悵遠慚羊叔子，秋陰欲暮角聲哀。
十月中澣酒熟客至分韵得菊字
作者：方回
朝代：宋

乱离脱此生，真復类残菊。
严霜百草死，愧我一影独。
乡邻豪夺儿，岂不金满屋。
或乃盗贼起，全家被屠戮。
贾祸由稔恶，寡悔胜干禄。
聊保两鬓白，时倒一樽绿。
客有可人至，酒适今朝熟。
隔墙马蹄响，呵殿盛驺仆。
天边本无物，眼若送鸿鹄。
十月中澣酒熟客至分韻得菊字
作者：方回
朝代：宋

亂離脫此生，真復類殘菊。
嚴霜百草死，愧我一影獨。
鄉鄰豪奪兒，豈不金滿屋。
或乃盜賊起，全家被屠戮。
賈禍由稔惡，寡悔勝干祿。
聊保兩鬢白，時倒一樽綠。
客有可人至，酒適今朝熟。
隔牆馬蹄響，呵殿盛騶僕。
天邊本無物，眼若送鴻鵠。
十月二十二夜三更讀清波雜志至五更
作者：方回
朝代：宋

遠書答一封，近詩寫數首。
小雨客不來，我亦厭奔走。
茗罷午窗倦，草草具杯酒。
獨酌政自佳，啖茹聊誑口。
人生一日事，忽已卯至酉。
就枕不解衣，須臾鼻雷吼。
起問夜何其，禁鐘云已扣。
頗欲復謀飲，床下但空缶。
再卧卧不成，燈膏幸猶有。
坐至五更轉，讀過一寸厚。
是書必有益，但當審去取。
著此者爲誰，未欲斥氏某。
金陵三不足，奎聚天地剖。
尊之配孔庭，邪說陰授受。
後世公論定，馨穢兩不朽。
未知八寒獄，惇卞果入否。
十月二十二夜三更读清波杂志至五更
作者：方回
朝代：宋
体裁：古风

远书答一封，近诗写数首。小雨客不来，我亦厌奔走。茗罢午窗倦，草草具杯酒。独酌政自佳，啖茹聊诳口。人生一日事，忽己卯至酉。就枕不解衣，须臾鼻雷吼。起问夜何其，禁钟云已扣。颇欲复谋饮，床下但空缶。再卧卧不成，灯膏幸犹有。坐至五更转，读过一寸厚。是书必有益，但当审去取。著此者为谁，未欲斥氏某。金陵三不足，奎聚天地剖。尊之配孔庭，邪说阴授受。后世公论定，馨秽两不朽。未知八寒狱，惇卞果入否。
十月二十二夜三更读清波杂志至五更
作者：方回
朝代：宋

远书答一封，近诗写数首。
小雨客不来，我亦厌奔走。
茗罢午窗倦，草草具杯酒。
独酌政自佳，啖茹聊诳口。
人生一日事，忽已卯至酉。
就枕不解衣，须臾鼻雷吼。
起问夜何其，禁钟云已扣。
颇欲復谋饮，床下但空缶。
再卧卧不成，灯膏幸犹有。
坐至五更转，读过一寸厚。
是书必有益，但当审去取。
着此者为谁，未欲斥氏某。
金陵三不足，奎聚天地剖。
尊之配孔庭，邪说阴授受。
后世公论定，馨秽两不朽。
未知八寒狱，惇卞果入否。
十月六日小酌以自寶此身方有壽分韻得身字
作者：方回
朝代：宋

一從鼙鼓沸烟塵，十士相逢八九貧。
夢境誰能爲達者，醉鄉猶幸屬閒人。
剩留佳句傳來世，謹護風寒養病身。
歸去吾家有何物，豈無江水濯緇巾。
十月初六日同仇仁近至王子由庵遂飲白雲李居士宅書事
作者：方回
朝代：宋

初上吳山北，遂過吳山南。
茂樹悉剪薙，餘石空巉巖。
向來華屋處，十不存二三。
忽如入壺天，偶得羽人庵。
閲畫有遠意，評詩無俗談。
背湖萬松嶺，面江三茅觀。
人煙向如織，今者篁竹半。
獵士捕乳虎，伏弩行者斷。
野獸出城市，白晝無忌憚。
昨僅獲其一，此事可三嘆。
誰家有幽居，下瞰煙雲洲。
西極夕陽外，東窮滄海頭。
一覽不欲盡，翠樹蓄其樓。
主人雅好事，置酒更獻酬。
禹穴渺何許，指視令人愁。
酒中泛酥椒，酒味彌芳烈。
菓蔬無不佳，霜螯風味絕。
卜夜意未闌，醉歸步微月。
人生了一日，世故劇瑣屑。
窮達不足云，興亡詎須說。
十月初六日同仇仁近至王子由庵遂饮白云李居士宅书事
作者：方回
朝代：宋

初上吴山北，遂过吴山南。
茂树悉剪薙，余石空巉岩。
向来华屋处，十不存二三。
忽如入壶天，偶得羽人庵。
阅画有远意，评诗无俗谈。
背湖万松岭，面江三茅观。
人烟向如织，今者篁竹半。
猎士捕乳虎，伏弩行者断。
野兽出城市，白昼无忌惮。
昨仅获其一，此事可三嘆。
谁家有幽居，下瞰烟云洲。
西极夕阳外，东穷沧海头。
一览不欲尽，翠树蓄其楼。
主人雅好事，置酒更献酬。
禹穴渺何许，指视令人愁。
酒中泛酥椒，酒味弥芳烈。
菓蔬无不佳，霜螯风味绝。
卜夜意未阑，醉归步微月。
人生了一日，世故剧琐屑。
穷达不足云，兴亡讵须说。